title: Vínarterta

text: Vínarterta on islantilainen kerroskakku. Perinteisesti vínartertaa on tarjoiltu häissä ja jouluna. Islantilaisten siirtolaisten mukana se on levinnyt myös Kanadaan.


title: Vínarterta

text: Vínarterta tarkoittaa vapaasti käännettynä wienintorttua ja se onkin todennäköisesti levinnyt Islantiiin Wienistä Tanskan kautta. Islannissa vínartertaa on tarjoiltu vuoden 1860 paikkeilta lähtien. Perinteisesti sitä on tarjoiltu kahvin kanssa häissä ja jouluna. Perinteinen leivos käsittää viidestä yhdeksään kerrosta murokeksiä ja hedelmähilloa. Leivoksen taikina maustetaan usein mantelilla ja sen hedelmähillotäyte kardemummalla, vaniljalla tai punaviinillä. Täytteeseen käytettiin aikanaan etenkin luumua, mutta sittemmin ovat yleistyneet halvemmat raaka-aineet, kuten esimerkiksi raparperi. Valmis kakku saatetaan kuorruttaa sokerikuorrutteella, joka terästetään joskus vodkalla tai bourbonilla. Vínarterta kestää hyvin varastointia ja se voi säilyä hyvin suojattuna jopa kuukausia.


title: Vínarterta

text: Nykyisin vínarterta on ehkäpä suositumpaa Kanadassa kuin kotimaassaan Islannissa. Kanadaan sen toivat islantilaiset siirtolaiset, joita saapui etenkin Askja-tulivuoren purkauksen jälkeen vuonna 1875. Purkauksen tuhka tappoi suuren osan Islannin kasvillisuudesta ja näin myös karjasta. Suuri osa saaren väestöstä muutti tällöin ulkomaille. Mukanaan he veivät vínartertan reseptin, josta tuli tärkeä kansallisen identiteetin merkki ulkomailla asuvien siirtolaisten ja heidän jälkeläistensä keskuudessa.


title: Kustannustoimi

text: Kustannustoimi on kirjallisuuden, musiikin ja informaation saattamista yleisön tietoon. Artistit voivat kustantaa itse omat tuotoksensa, mutta useammin siitä vastaa kustannusyhtiö, jonka kanssa artisti on tehnyt sopimuksen.


title: Kustannustoimi

text: Yhdysvaltalainen kustantaja Richard Nash määrittelee kustantamisen siten, että se ei ole kirjailijoiden sanojen painamista paperille ja niiden myymistä eteenpäin lukijoille, vaan se on sitä, että kirjailija ja lukijat saatetaan yhteen.


title: Kustannustoimi

text: Aikaiset painetut kirjat, sivut ja kuvat, jotka tehtiin ennen vuotta 1501 tunnetaan inkunaabeleina.


title: Kustannustoimi

text: Kustannustoimen vaiheita ovat hankinta, muokkaaminen, tuottaminen, painaminen, markkinointi ja jakelu. Tässä tehtävässä ovat muun muassa levy-yhtiöt ja kirjankustantamot.


title: Gamonedo (juusto)

text: Gamonedo (asturiaksi "Gamonéu") on Espanjan Asturian alueella valmistettava juusto.


title: Gamonedo (juusto)

text: Gamonedo-juustoa valmistetaan Cangas de Onísin ja Onísin kahdessa kylässä Asturian ruhtinaskunnassa. Kylät sijaitsevat Gamonéu del Valle tai Gamonedo del Valle -nimisessä laaksossa ja lähistöllä sijaitsevat Picos de Europa -vuoret.


title: Gamonedo (juusto)

text: Gamonedo on suojattu alkuperänimitys ja sitä valmistetaan lehmän, vuohen tai lampaanmaidosta, tai niiden sekoituksesta. Valmistuksen mukaan juusto voidaan jakaa kahteen tyyppiin. Tavallista juustoa valmistetaan vuoden ympäri, mutta noin 10 % koko valmistuksesta on kesä-syyskuun välillä vuoristosolissa valmistettavaa Gamonedo del Puerto tai Gamonéu del Puerto -juustoa. Juustot ovat hieman eri makuisia, mikä johtuu laakson ja vuorten eri kasvillisuudesta. Juustoa valmistettaessa maito lämmitetään 24-30 °C asteeseen ja siihen lisätään juoksute. Seos saostuu noin tunnin ajan, jonka jälkeen syntynyt juustomassa pilkotaan ja kuivataan. Kuivattamisen jälkeen juustomassa asetellaan vanteisiin ja joskus myös puristetaan. Vielä ennen kypsyttämistä juusto suolataan ylä- ja alapuolelta ja sitä savustetaan 10-12 päivää. Juuston kypsymiseen kuluu kahdesta kuuteen kuukautta ja kypsyttäminen tapahtuu kellareissa tai alueen kalkkikiviluolissa 8–12 °C lämpötilassa. Kypsyttämisen aikana juustoon kasvaa myös "Penicillium roqueforti" -hometta.


title: Gamonedo (juusto)

text: Valmis juusto on leveydeltään 10-30 cm ja korkeudeltaan 8-15 cm. Painoa juustolla on puolesta kilosta seitsemään kiloon. Juuston kuoren väri vaihtelee pellavaisesta punertavan ruskeaan. Savustaminen tuottaa myös harmaan sävyjä. Juuston sisältö on valkoista tai kellertävää. Hometta juustossa on epäsäännöllisinä kasvustoina. yleensä etenkin kuoren seudulla. Juuston makua on kuvailtu voiseksi ja pähkinäöiseksi, sekä savuiseksi ja pisteliääksi.


title: Ankeisen joulutervehdys

text: Ankeisen joulutervehdys on ensimmäisen kerran jouluaattona 2017 MTV3-kanavalla esitetty suomalainen televisioelokuva, jonka pääosan näyttelee Pilvi Hämäläinen. Hän esittää elokuvassa Aina Inkeri Ankeista, joka oli hänen sketsihahmonsa "Putous"-televisiosarjan kahdeksannella kaudella alkuvuodesta 2017.


title: Ankeisen joulutervehdys

text: Elokuva koostuu kolmesta erillisestä tarinasta: ensimmäisessä osassa Ankeinen kidnappaa joulupukin ("Pukin piina"), toisessa osassa tarina sijoittuu Betlehemiin ensimmäiseen jouluun ("Aina Inkeri Nasaretilainen") ja kolmannessa selviää miksi Ankeinen vihaa perinteisiä sukujouluja ("Sukujoulu").


title: Ankeisen joulutervehdys

text:
Pukin piina
Aina Inkeri Nasaretilainen
Sukujoulu


title: Juuse Mikkonen

text: Juuse Mikkonen (s. 1972 Tampere) on suomalainen kokki ja keittiömestari. Hän voitti suomalaisen Vuoden kokki -kilpailun vuonna 2004. Hän työskenteli tuolloin ravintola Chez Dominiquen palveluksessa.


title: Juuse Mikkonen

text: Hän on toiminut keittiöpäällikkönä muun muassa seuraavissa ravintoissa: ravintola Havis, ravintola Carelia, ravintola Teatteri sekä Hotel Kämp. Aiemmin hän työskennellyt esimerkiksi yli kaksi vuotta Mandarin Oriental Landmarkissa Hongkongissa. Vuodesta 2017 hän on toiminut avainasiakkuuspäällikkönä Donier Gastronomiessa.


title: Linnan juhlat (elokuva)

text: Linnan juhlat on Tapio Piiraisen käsikirjoittama ja ohjaama televisioelokuva, jonka ensiesitys nähtiin 3. joulukuuta 2017 Yle TV1:den "Kotikatsomo"-ohjelmapaikalla.


title: Linnan juhlat (elokuva)

text: Elokuvan päähenkilö, filosofian tohtori Bruno A. Oja (Ville Myllyrinne), on muuttanut Lappiin. Hän saa kutsun Linnan juhliin, jonne hän lähtee taksilla Lapin miehen Jallun (Kai Lehtinen) kyydillä. Matkalla Kilpisjärveltä Helsinkiin Oja löytää itselleen uudenlaisen Suomen kohdatessaan kovia kokeneita ihmisiä, joidenlaisia ei kutsuta Linnan juhliin


title: Matti Jämsén

text: Matti Jämsén (s. 1979 Helsinki) on suomalainen keittiömestari. Hän voitti suomalaisen Vuoden kokki -kilpailun vuonna 2005. Hän työskenteli tuolloin ravintola G. W. Sundmansin palveluksessa. Matti Jämsén edusti Suomea vuoden 2011 Bocuse d’Or -kilpailussa sijoittuen viidenneksi ja vuoden 2015 kilpailussa, jossa hän nousi neljänneksi ja voitti palkinnon parhaasta lihavadista. Hän voitti Food & Fun –kilpailun Islannissa vuonna 2011.


title: Matti Jämsén

text: Hän on toiminut muun muassa ravintola Cellassa (Helsinki), hotelli Vaakunan Memphis-ravintolassa, ravintola Piratessa (Hanko), Kalastajatorpalla, Fishmarketissa, Katajanokan kasinolla, Chez Dominiquessa, oslolaisissa huippuravintoloissa Restaurant Bagatellessa (kaksi Michelin-tähteä) ja vuoden 1993 Bocuse d’Or -voittaja Bent Stiansenin omistamassa Restaurant Statholdergaardenissa (Michelin-tähti) sekä Die Quadricassa Saksassa. Hän toimi Tallink Siljan ravintoloista vastaavana ravintolatoimenjohtajana. Hän on ollut myös yrittäjä omassa Matti Jämsen Oy:ssa.


title: Matti Jämsén

text: Vuodesta 2017 lähtien Jämsén on toiminut Suomen Bocuse d’Or -joukkueen johtajana (presidenttinä) ja osallistuu myös seuraavien kilpailujen tuomaristoon. Häntä ennen Suomen kisajoukkuetta johti Pekka Terävä.


title: Mika Palonen

text: Mika Palonen (s. 1976 Helsinki) on suomalainen kokki ja keittiömestari. Hän voitti suomalaisen Vuoden kokki -kilpailun vuonna 2010. Hän työskenteli tuolloin ravintola Bläkin palveluksessa. Hän edusti Suomea Bocuse d’Or -kokkikilpailussa vuosina 2012–2013.


title: Mika Palonen

text: Vuonna 2017 hän oli Bistro Sinnen keittiömestari (Porvoo). Hän on työskennellyt tätä aiemmin muun muassa Villa Strösvikin, Faro Channelside Bar & Restaurantin, Sasson, Gaijinin ja Nokan keittiöissä. Hän on omistaja-osakkaana vuonna 2017 perustetussa yrityksessä Nood Ramen.


title: Henri Kotkavuori

text: Henri Kotkavuori (s. 1984 Espoo) on suomalainen kokki. Hän voitti suomalaisen Vuoden kokki -kilpailun vuonna 2011. Hän työskenteli tuolloin ravintola Savoyn palveluksessa.


title: Henri Kotkavuori

text: Hän on työskennellyt myös ravintola Rosterissa ja Maxillissa Helsingissä ja hetken Café Pacissa (Sydney). Hän toimi kilpailujohtajana vuonna 2018 Vuoden Kokki -kilpailussa.


title: Bill Thomas

text: William "Bill" Thomas (s. 20. kesäkuuta 1983 Pittsburgh, Pennsylvania, Yhdysvallat) on yhdysvaltalainen jääkiekkoilija, joka pelaa Saksan DEL-liigan Kölner Haiessa. Hän on pelipaikaltaan oikea laitahyökkääjä, mutta Thomas osaa pelata myös keskellä. Hän on pelannut urallaan myös NHL:ssä yhteensä 87 runkosarjaottelua tehopistein 16+12=28 ja keräten 18 jäähyminuuttia. Ilveksen urheilutoimenjohtaja Kari Heikkilän mukaan Thomas on taitava kiekollinen pelaaja, joka liikkuu hyvin ja on tyypiltään pelinrakentaja. Hän on Euroopassa myös Sveitsissä, KHL:ssä, Ruotsissa, Itävallassa ja Suomessa. Thomas laukoo oikealta.


title: Bill Thomas

text: Thomas kävi high schoolin Fox Chapel Area High Schoolissa, jonka jälkeen hän siirtyi kaudeksi 2000–2001 NAHL-junioriliigan Cleveland Jr. Baronsiin. Thomas pelasi siellä kaksi kautta, kunnes Tri-City Storm varasi hänet 62. pelaajana USHL:n varaustilaisuudessa 2002. Thomas siirtyi joukkueeseen kaudeksi 2002–2003, jolloin hän oli Stormin paras pistemies ja maalintekijä tehoilla 29+21=50. Thomas sijoittui koko liigan maalipörssissä kuudenneksi. Kaudella 2003–2004 hän oli joukkueensa paras pistemies ja syöttäjä tehoilla 31+38=69, joilla Thomas sijoittui USHL:n pistepörssissä kolmanneksi. Hän voitti myös koko liigan tehotilaston lukemalla +43. Thomas voitti myös pudotuspelien piste- ja maalipörssin tehoilla 9+7=16. Hän eteni Stormin kanssa aina Clark Cup -finaaleihin saakka, mutta mestaruuden vei kuitenkin Waterloo Black Hawks otteluvoitoin 3-1.


title: Bill Thomas

text: Kaudeksi 2004–2005 Thomas siirtyi Nebraska-Omahan yliopistojoukkueeseen. Hän oli "Freshman -vuotenaan" joukkueensa paras maalintekijä Scott Parsen kanssa ja toiseksi paras pistemies hänen jälkeensä tehoilla 19+26=45, joilla Thomas jakoi CCHA:n pistepörssin kuudennen sijan Ohio Staten Tom Fritschen kanssa. Hänet valittiin kauden päätteeksi sarjan vuoden tulokkaaksi, toiseen tähdistökentälliseen ja tulokkaiden tähdistökentälliseen. "Sophomore -vuotenaan" 2005–2006 Thomas oli UNO:n paras maalintekijä ja toiseksi paras pistemies Scott Parsen jälkeen tehoilla 27+23=50, joilla hän voitti koko CCHA:n maalipörssin ja sijoittui pistepörssissä neljänneksi. Thomas valittiin kauden päätteeksi sarjan ensimmäiseen tähdistökentälliseen.


title: Bill Thomas

text: Toisen yliopistokautensa päätteeksi, maaliskuussa 2006 Thomas teki tulokassopimuksen Phoenix Coyotesin kanssa. Hän siirtyi heti seuran NHL-joukkueen vahvuuteen ja teki NHL-debyyttinsä 28. maaliskuuta 2006 Nashville Predatorsia vastaan. Thomas sai ottelussa jääaikaa 10.51 minuuttia. Hän keräsi ottelussa myös yhden kahden minuutin jäähyn koukkaamisesta. Thomas keräsi ottelusta teholukeman -1. NHL-uransa avausmaalin hän teki neljännessä ottelussaan 8. huhtikuuta 2006 ylivoimalla Dallas Starsia vastaan. Kaikkiaan Thomas pelasi kauden 2005–2006 aikana NHL:ssä yhdeksän runkosarjaottelua tehopistein 1+2=3.


title: Bill Thomas

text: Kauden 2006–2007 Thomas aloitti AHL-joukkue San Antonio Rampagessa, jossa tulokaskausi toi 47 runkosarjaottelussa tehot 13+20=33. Hänet valittiin myös un, mutta Thomas joutui jättämään sen väliin, kun Coyotes kutsui hänet NHL-vahvuuteensa tammikuun 2007 lopulla. Thomas ei pelannut loppukaudella enää AHL:ään, vaan hän teki loppukaudella NHL:ssä 24 runkosarjaottelussa tehot 8+6=14. Heinäkuussa 2007 Thomas teki vuoden mittaisen jatkosopimuksen Coyotesin kanssa. Kauden 2007–2008 hän pelasi suurimmaksi osaksi Rampagessa. Thomas oli joukkueen paras maalintekijä ja toiseksi paras pistemies Matt Murleyn jälkeen tehoilla 24+28=52. Hän pelasi kauden aikana seitsemän NHL-ottelua ilman tehopisteitä.


title: Bill Thomas

text: Heinäkuussa 2008 Thomas teki vapaana agenttina vuoden mittaisen sopimuksen Pittsburgh Penguinsin kanssa. Hän pelasi kauden 2008–2009 aikana 16 NHL-ottelua tehopistein 2+1=3, mutta suurin osa Thomasin kaudesta eteni kuitenkin AHL-joukkue Wilkes-Barre/Scranton Penguinsissa. Syyskuussa 2009 hän liittyi ammattilaistry-out -sopimuksella Toronto Maple Leafsin harjoitusleirille, mutta Thomas jäi kuitenkin ilman jatkosopimusta. Marraskuussa hän siirtyi ammattilaistry-outille AHL-joukkue Springfield Falconsiin, jossa Thomas pelasi 33 ottelua, kunnes hän siirtyi tammikuussa 2010 loppukaudeksi Sveitsin National League A:n HC Luganoon.


title: Bill Thomas

text: Thomas teki heinäkuussa 2010 vapaana agenttina vuoden mittaisen ja kaksisuuntaisen NHL-sopimuksen Florida Panthersin kanssa. Hän pelasi kauden 2010–2011 suurimmaksi osaksi farmijoukkue Rochester Americansissa, jonka sisäisen maalipörssin toisen sijan Thomas jakoi Mike Kostkan kanssa edellään vain Mike Duco. NHL:ssä hän pelasi kauden aikana 24 runkosarjaottelua tehopistein 4+3=7. Thomas liittyi Panthersin syksyn 2011 harjoitusleirille vapaana agenttina, mutta hänet lähetettiin sen päätteeksi seuran uuteen farmijoukkueeseen, San Antonio Rampageen. Thomas oli kaudella 2011–2012 tehoilla 27+25=52 joukkueen paras maalintekijä ja jakoi sisäisen pistepörssin voiton Bracken Kearnsin kanssa. Pudotuspeleissä hän oli Rampagen paras maalintekijä viidellä osumallaan sekä jakoi sisäisen tehotilaston voiton Tyson Strachanin ja Michael Caruson kanssa lukemalla +3. Joulukuussa 2011 Thomas nousi Panthersin NHL-vahvuuteen, joten hän teki joukkueen kanssa loppukauden kattavan, kaksisuuntaisen jatkosopimuksen. Thomas pelasi kauden aikana seitsemän NHL-ottelua tehden yhden maalin.


title: Bill Thomas

text: Heinäkuussa 2012 Thomas teki vapaana agenttina vuoden mittaisen sopimuksen Colorado Avalanchen kanssa. Hän pelasi kauden 2012–2013 kokonaan farmijoukkue Lake Erie Monstersissa, AHL:ssä, syyskauden osaksi NHL:n työsulunkin vuoksi. Thomas oli joukkueen paras maalintekijä ja kolmanneksi paras pistemies tehoilla 22+21=43.


title: Bill Thomas

text: Kaudeksi 2013–2014 Thomas siirtyi vuoden mittaisella sopimuksella KHL:n kroatialaisen laajennusjoukkue Medveščak Zagrebin riveihin. Kesäkuussa 2014 hän teki joukkueen kanssa vuoden mittaisen jatksopimuksen. Kaudella 2014–2015 Thomas oli tehoilla 18+18=36 Medveščakin paras maalintekijä ja toiseksi paras pistemies Pascal Pelletierin jälkeen. Joukkue osallistui kauden aikana myös Spengler Cupiin. Seuralla oli palkanmaksuongelmia ja syyskuussa 2015 hän otti niihin julkisesti kantaa tukemalla joukkuetoveriaan Mark Dekanichia, joka oli myös Medveščakin harvoja ongelman julkisesti esille nostaneita pelaajia.


title: Bill Thomas

text: Thomas siirtyi kaudeksi 2015–2016 vuoden mittaisella sopimuksella Ruotsin SHL-liigassa pelanneen MODO Hockeyn joukkueeseen. Hän toimi kauden aikana myös joukkueen varakapteenina. Thomas jakoi 12 osumallaan MODO:n sisäisen maalipörssin toisen sijan Emil Petterssonin kanssa edellään vain Victor Olofsson. Joukkue putosi kauden päätteeksi HockeyAllsvenskaniin. Kaudeksi 2016–2017 hän siirtyi vuoden mittaisella sopimuksella Itävallan Erste Bank Eishockey Ligan EC Salzburgiin. Thomas jakoi Mestarien liigassa joukkueen sisäisen pistepörssin voiton Brett Olsonin ja Ryan Duncanin kanssa sekä sisäisen maalipörssin voiton Thomas Rafflin kanssa tehoilla 4+2=6. EBEL:n pudotuspeleissä hän oli Salzburgin paras maalintekijä Rafflin ja Thomasin kanssa viidellä osumallaan.


title: Bill Thomas

text: Marraskuussa 2017 Thomas teki kuukauden mittaisen try-out -sopimuksen SM-liigajoukkue Tampereen Ilveksen kanssa oltuaan ilman sopimusta alkukauden 2017–2018. Hän teki kuudessa ottelussa tehot 2+1=3, kunnes uudenvuodenaattona Thomas päätti omasta tahdostaan olla jatkamatta sopimustaan Ilveksen kanssa ja jätti joukkueen. Tammikuussa 2018 hän siirtyi loppukauden sopimuksella Saksan DEL-liigan Kölner Haieen.


Luettelo Tammelan julkisista taideteoksista ja muistomerkeistä sisältää Tammelan kunnassa olevat pysyvät patsaat, muistomerkit ja muistolaatat.


title: Pesiönlahden kansakoulu

text: Pesiönlahden kansakoulu oli Suomussalmella Pesiönlahden kyläyhteisössä sijainnut kansakoulu.


title: Pesiönlahden kansakoulu

text: Pesiönlahti on Pesiökylän itäisintä osaa mutta oma koulupiiri ja 1959 valmistunut koulurakennus vahvistavat mielikuvaa erillisestä kylästä. Pesiönlahden kansakoulu oli aloittanut toimintansa 29.9 1953 ja alkuvuosina koulua pidettiin Kerälän, Heikkilän ja Hirvolan taloissa. Ensimmäinen opettaja oli Kirsti Landen. Koulun vielä toimiessa kylän taloissa opettajana oli myös Veikko Huotarinen, joka on eläkkeellä olleessaan kirjoittanut myös koulumaailmaa sivuavia romaaneja. Eine Heikkinen aloitti työnsä koulun toimiessa Heikkilän talossa. Heikkinen jatkoi alaluokan opettajana Pesiönlahdessa eläkeikäänsä saakka. Hänen puolisonsa Otto (1920-1998) teki elämäntyönsä taksin ja koululaiskuljetusten parissa. Raatteesta kotoisin ollut Otto näki Suomen talvisodan alkuhetket koti-ikkunastaan kun 163:nnen venäläisen divisioonan kärkijoukot tulivat pihapiiriin. .


title: Pesiönlahden kansakoulu

text: Vuonna 1962 sittemmin Yleisradion musiikkitoimittajaksi päätyneen Sakari Warsellin tilalle tuli kajaanilainen Tauno Juntunen, joka jatkoi toimessaan eläkeikäänsä 1996 saakka.


title: Pesiönlahden kansakoulu

text: Pesiönlahdellakin oppilasmäärät alkoivat huomattavasti laskea jo 1960-70 luvun vaihteessa, kun ikäluokat pienenivät ja muuttoliike vei oppilaita aina Ruotsiin asti. Koulu oli pitkään kaksiopettajainen. Jo vuonna 1968 koulun alaluokalle tuli joukko lapsia 4 kilometrin päästä Siikarannan taajamasta. He kuitenkin jatkoivat kouluaan Ämmänsaaressa seuraavana vuonna. 1970-luvun puolivälin tienoilla perustettiin erillinen 5-6 -luokka ja oppilasmäärä oli enimmillään 88. 5-6 luokan opettajana toimi alkuaikoina oman kylän mies Juhani Rissanen Päivölästä. Häntä seurasivat Kaarina Kontturi, Pekka Juntunen ja Sonja Juntunen, joka toimi ajoittain alaluokan pitkäaikaisena sijaisena. Eine Heikkisen jälkeen alaluokkaa opetti pitkäaikaisesti Laina Hietajärvi. Tauno Juntusen jälkeen koulun johtajaksi tuli 1996 välillä Alajärven koulullakin opettanut Pekka Juntunen.


title: Pesiönlahden kansakoulu

text: Englantia kiertävinä opettivat 70-luvulla ainakin Asko Raappana ja hämeenlinnalaissyntyinen Kari Ikonen, sittemmin Pesiön koulun johtaja. Pesiön koulun lakkauttamisen jälkeen Ikonen opetti vielä Pesiönlahdessa. 1990-luvun loppupuolella koulu oli ajoittain jopa 4-opettajainen ja ylimääräinen luokka oli sijoitettu Kurimoon.


title: Pesiönlahden kansakoulu

text: Koulun johtokunnalla oli huomattava koulua koskeva päätösvalta vielä 1950-60 -luvuilla. Se muun muassa otti kantaa koulurakennuksen sijaintiin ja suoritti opettajavalinnat. Esimerkiksi 22. heinäkuuta 1958 koulun johtokunta (puh. joht. Setti Heikkinen Rauhalasta, siht. op. Eine Heikkinen, Selma Keränen Heikkilästä, Artturi Romppainen Hirvolasta, Akseli Keränen Myllylästä ja Ernesti Moilanen Vähälästä) kokoontui päättämään yläkoulun opettajan virasta koevuosiksi velvollisuutenaan opettaa poikien käsityötä. Veikko Huotarinen tuli tuolloin valituksi. Huotarinen on varsinkin eläkevuosinaan kirjoittanut ahkerasta ja julkaissut sekä runoja että kertovaa kirjallisuutta.


title: Pesiönlahden kansakoulu

text: Johtokunnassa ovat edellisten lisäksi toimineet ainakin Jaakko Heikkinen Alatalosta, Eemeli Heikkinen Uutelasta, Aino Rissanen Päivölästä sekä Pekka Timonen viereisestä Kotilasta. Opettajat toimivat pääsääntöisesti sihteereinä. Pitkäaikaisena johtokunnan jäsenenä ja puheenjohtajana 1960-luvulla toimi hyväntuulisena korven miehenä tunnettu Santeri Kyllönen, Kiviniemen isäntä Pesiöjärven rannalta. Santerin isä Jooseppi tuli aikoinaan kirjailija Ilmari Kiannon tutuksi ja kuuluisan romaanin esikuvaksi. Kiannon toiseksi pääteokseksi kohonnutta Ryysyrannan Jooseppia on Suomussalmen ja sittemmin Kajaanin kirkkoherra, rovasti Aarne J. Kyllönen, Joosepin lähisukua itsekin, kuvannut naturalistis-realistiseksi. Tarina Joosepista on fiktiota, mutta ottaa puitteensa seudun elämästä. Lisäksi romaanissa Jooseppi toimii osaltaan kirjailijan omana äänenä kommentoidessaan muun muassa kirkonkylän virkamiesten edesottamuksia.


title: Pesiönlahden kansakoulu

text: Koulun työntekijöinä on alusta alkaen opettajien lisäksi ollut siivoojia ja keittäjiä. Vaatovaaralla Lehtiahossa asunut Lempi Haapalainen s. Partanen toimi 1960-luvulla koulun siivoojana. Tämän jälkeen tointa on pääasiassa hoitanut Esteri Kemppaisen s. Keränen, joka ehti myös koulun alkuaikoina toimia keittäjänä. Koulun pitkäaikaisena keittäjänä lyhytaikaisia poikkeuksia lukuun ottamatta toimi vuoteen 1996 asti Terttu Juntunen s. Hurskainen Kajaanin maalaiskunnasta. Juntusen jäätyä eläkkeelle ruuan valmistus koululla lopetettiin ja ruoka kuljetettiin paikalle Ämmänsaaren ala-asteelta. Esteri Kemppaisen työtehtäviin liitettiin myös ruokailun valmistelu ja jakelu. Kunnan liikuntatoimi on vuosikymmeniä huolehtinut mm. latujen teoista koulun ympäristöön.


title: Pesiönlahden kansakoulu

text: Merkittävän lisän kylän palveluihin toi kunnan kirjastoauto, jota hyödynsivät niin koululaiset kuin aikuisväestökin. Kirjastoautoa ajoivat ainakin Pentti V. Heikkinen, Jarmo Pulkka ja Eero Heikkinen. .


title: Pesiönlahden kansakoulu

text: Koulua johti loppuvaiheessa Päivi Tolonen. Koulu lakkautettiin vuoden 2012 keväällä. Taustalla oli taajama-alueidenkin vähentyneet oppilasmäärät, jolloin oppilaita ei riittänyt enää kylän koululle. Lokakuussa 2012 koulun omistajaksi tuli lähin naapuri Lauri Timonen, joka itsekin aikoinaan kävi kansakoulunsa Pesiönlahdessa. .


title: Butte

text: Butte [bjuːt] on kaupunki Yhdysvaltojen Montanan osavaltion lounaisosassa. Se on Silver Bow’n piirikunnan hallintokaupunki. Butte on vanha kulta-, hopea- ja kuparikaivoskaupunki, jossa 1900-luvun alussa asui kolmisen tuhatta suomalaissiirtolaista. Tuolloin asukkaita oli kaikkiaan noin sata tuhatta, kun vuoden 2010 väestönlaskennassa Buttessa oli enää 34 200 asukasta. Se on silti yhä Montanan osavaltion viidenneksi suurin kaupunki. Seudun kaivokset työllistävät enää noin 300 henkeä, ja suomalaisten jälkeläisiä on kaupungissa ehkä pari sataa.


title: Butte

text: Butte perustettiin 1860-luvulla. 1900-luvun alussa kaivoksissa työskentelevien keski-ikä oli 35 vuotta. Syvimmillään työtä tehtiin noin 1 600 metriä maanpinnan alla. Kesällä 1917 Speculator-kaivoksen räjähdyksessä ja siitä alkaneessa tulipalossa kuoli 168 ihmistä, myös monia suomalaisia.


title: Butte

text: Suomalaisten asuttama kaupunginosa tunnettiin nimellä Finntown. Siellä oli suomalaisten pitämä majatalo, kapakoita, luterilainen kirkko ja rouva Riipin 600-paikkainen ruokala. Viimeinen suomalaisista muistuttanut liike, Helsinki-baari, suljettiin 2010-luvun loppupuolella.


title: Butte

text: Hiski Salomaa laulaa laulussaan ”Lännen lokari” käyneensä myös Buttessa: ”Olen käynynnä Biuttissa, Lousissa, Retulaatsissa, Miiamissa...” Amerikansuomalaisten ”Retulaatsi” on toinen Montanan kaivoskaupunki, Red Lodge, ”Lousi” on tiettävästi Saint Louis, Missouri, ja ”Miiami” Floridan Miami.


title: Pristerodontia

text:
Pristerodontia on dikynodontteihin kuuluva terapsidiryhmä. Sen jäseniltä esimerkiksi puuttuvat hampaat "premaxilla luusta" ja niiden "os palatinum" luut ovat osa suulaen takaosaa. Lisäksi näiden dikynodonttien "premaxilla" eli "os premaxillare" ja "os nasale" -luiden välillä ei ole huomattavaa kannusta.
Pristerodontiaan kuuluvat esimerkiksi Pristerodontidae, Oudenodontidae, Geikiidae, Lystrosauridae, Dicynodontidae ja Kannemeyeriiformes.


title: Pristerodontia

text: Luokittelu Modeston, Rubidgen & Welmanin, 1999 ja Maischin, 2002 mukaan:


title: Pristerodontia

text: Maisch (2002):


Luettelo Jokioisten julkisista taideteoksista ja muistomerkeistä sisältää Jokioisten kunnassa olevat pysyvät patsaat, muistomerkit ja muistolaatat.


Luettelo Kankaanpään julkisista taideteoksista ja muistomerkeistä sisältää Kankaanpään kaupungissa olevat pysyvät patsaat, muistomerkit ja muistolaatat.


title: Luettelo Kankaanpään julkisista taideteoksista ja muistomerkeistä

text: Kankaanpäässä on yli sadan teoksen muodostama kokonaisuus "Taidekehä".


title: Ilmaisku H-3-lentotukikohtaan

text: Ilmaisku H-3-lentotukikohtaan oli Iranin ilmavoimien toteuttama yllätyshyökkäys Irakin ilmavoimien lähellä Jordanian rajaa sijainneeseen H-3-lentotukikohtaan Irakin–Iranin sodan aikana 4. huhtikuuta 1981. Isku oli menestys ja se tuhosi tai vaurioitti yli 40 irakilaista lentokonetta.


title: Ilmaisku H-3-lentotukikohtaan

text: Keväällä 1981 useamman tappion kärsinyt Iranin pääesikunta pyrki ottamaan sodan aloitteen käsiinsä. Šokissa olevat ja tappioita kärsineet maavoimat eivät pystyneet toteuttamaan suuria operaatioita ja uskottavuusongelmista kärsineet ilmavoimat ehdottivat uskaliasta suunnitelmaa yllätyshyökkäyksestä irakilaisia vastaan. Tarkoituksena oli paitsi todistaa ilmavoimien kyvykkyys, mutta myös näyttää irakilaisille Iranin voivan iskeä halutessaan missä päin maata tahansa. Lentueen päällikkö Abbas Doran ehdotti kohteeksi Irakin ilmavoimien H-3-lentotukikohtaa lähellä Irakin Jordanian vastaista rajaa.


title: Ilmaisku H-3-lentotukikohtaan

text: Irakin ilmavoimat pitivät tukikohdassa Tupolev Tu-22-mallisia pommikoneitaan, minkä lisäksi se toimi Ranskasta ostettujen Mirage F1-koneiden väliaikaisena tukikohtana. Tukikohdan miehistöön kuului Mirage-, MiG- ja Suhoi-koneiden huollosta vastaavat egyptiläiset ja jordanialaiset mekaanikot. Iran sai Israelilta ilmakuvia tukikohdasta, joiden perusteella tukikohdan lentokoneet oli levitetty huolimattomasti ulkoilmaan ilman suojaa. Tukikohtaa puolustajilla oli käytössään vain muutamia vanhentuneita ilmatorjuntaohjuksia ja ilmatorjuntatykkejä. Irakilaiset uskoivat tukikohtansa olevan turvallinen. Tukikohtaa ei oltu pommitettu aikaisemmin, eikä se ollut iranilaisten McDonnell Douglas F-4 Phantom -koneiden kantaman sisäpuolella.


title: Ilmaisku H-3-lentotukikohtaan

text: Iranilaisten merkittävin haaste suunnitelman toteuttamisessa oli irakilaisten yllättäminen. Iskuun osallistuvien koneiden reitti suunniteltiin kulkemaan Irakin Turkin ja Syyrian vastaista rajaa pitkin. Syyrian johtaja a ja Irakin vihollista Hafez al-Assadia pyydettiin asevoimineen katsomaan operaation aikana toiseen suuntaan, mihin tämä luonnollisesti suostuikin.


title: Ilmaisku H-3-lentotukikohtaan

text: Hieman ennen aamunkoittoa 4. huhtikuuta 1981 kymmenen iranilaista Phantomia lähti lennolleen Hamadanin lentotukikohdasta kulkien kohti luodetta ja Turkin rajaa. Kahta koneista oli tarkoitus käyttää vain, jos muita koneita joutuisi iskun aikana syystä tai toisesta pois käytöstä. Koneet oli aseistettu vapaasti putoavilla pommeilla ja sirpalepommeilla. Jokaisella koneella oli lisäksi yksi AIM-7 Sparrow ilmasta-ilmaan-ohjus, Israelista saatu elektroninen vastatoimikapseli ja kolme ulkoista polttoainetankkia. Isku oli iranilaisten pisimmälle tekemä ilma-isku ja etäisyyttä kohteeseen oli 1 200 kilometriä. Koneita oli pitkän matkan takia tankattava useita kertoja ilmassa. Koneet tankattiin kahdesta Teheranista nousseesta Boeing 707 -lentokoneesta. Operaatioon osallistui lisäksi yksi Boeing 747, jota käytettiin lentävänä johtoasemana. Lennon alun sujuttua ongelmitta kaksi varakonetta palasivat tukikohtaansa ja majuri Farajollah Baratpourin johtama muodostelma jatkoi lentoaan matalalla vihollisen tutkia välttääkseen.


title: Ilmaisku H-3-lentotukikohtaan

text: Iskuosaston jatkaessa kaksi paria iranilaisia Grumman F-14 Tomcat -koneita otti asemat Iranin Kurdistanin yllä torjuakseen mahdollisesti tankkauskoneita lähestyvät irakilaiskoneet. Samalla kaksi Northrop F-5 -konetta lensi Irakin ilmatilaan suunnaten kohti Kirkukia kiinnittääkseen Irakin ilmapuolustuksen huomion itseensä. Iskuosasto eteni radiohiljaisuudessa Turkin rajalta luoteeseen Syyriaan, jossa ne lensivät Irakin ja Syyrian vastaisella aavikolla. Noin 100 kilometrin päässä Deir ez-Zorin kaupungista koneet tankattiin kahdesta Istanbulista aiemmin nousseesta siviilikoneiksi merkitystä Boeing 707 -lentokoneesta, joiden virallinen reitti kulki Teheraniin.


title: Ilmaisku H-3-lentotukikohtaan

text: Iskuosasto palasi Syyriasta Irakin ilmatilaan lentäen noin 60 metrin korkeudella ja kohdetta lähestyessään se jakautui kolmeen osastoon, jotka saapuivat kohteeseen eri puolilta. H-3 saavutettiin kello 8.15 ja ensimmäiset pommit osuivat kiitorataan viholliskoneiden nousun estämiseksi. Tukikohdassa oli kaksi irakilaista MiG-23 -konetta valmiudessa. Seuraava kohde olivat ilmatorjuntatykit, joita vihollinen ei ollut miehittänyt. Lopullinen kohde oli tukikohdan lentokoneet, joita vastaan tehtiin useita ylilentoja. Hyökkäys päättyi 8.30 ja palasivat tukikohtaansa samaa reittiä, jota pitkin ne olivat saapuneetkin. Isku oli kestänyt kaikkiaan neljä tuntia ja 40 minuuttia.


title: Ilmaisku H-3-lentotukikohtaan

text: Irakilaiset menettivät iskussa kahdeksan MiG-23, viisi Su-20, kaksi Mirage F1, yhden Tu-16 ja kaksi An-12-konetta, sekä neljä Mi-8-helikopteria. Viisitoista muuta konetta vaurioitui ja niiden mukana oli kaksi Tu-16-konetta ja kolme Tu-22-konetta. Tuhoutuneet ja vahingoittuneet koneet käsittivät puolet koko Irakin ilmavoimien pommikonekalustosta. Noin 30 tukikohdan mekaanikkoa sai surmansa ja heidän joukossaan neljä egyptiläistä ja kaksi jordanialaista. Ajatollah Ruhollah Khomeini kiitti epätavalliseen tapaan lentäjiä henkilökohtaisesti. Irakissa Saddam Hussein pidätytti ja teloitutti kuusi korkea-arvoista upseeria. Heidän mukanaan oli H-3-tukikohan puolustuksesta vastannut eversti Fakhri Hussein Jaber. Noin 20 muuta vangittiin tai erotettiin.


title: Einar Økland

text: Einar Andreas Økland (s. 17. tammikuuta 1940 Sveio, Hordaland, Norja) on norjalainen kirjailija. Hän on runoilija, näytelmäkirjailija, lastenkirjailija ja esseisti. Hän kirjoittaa uusnorjaksi.


title: Einar Økland

text: Økland on kirjoittanut nimimerkillä John Donner nuortenkirjasarjaa Somerset. Johon hän ja Sigbjørn Heie, Ragnar Hovland, Per Olav Kaldestad vuosina 1982–1987 kirjoittivat 13 kirjaa. Nimimerkkiä Tone Hesthammer hän on käyttänyt lähinnä kirjoittaessaan lehtiartikkeleita.


title: Einar Økland

text: Økland on toisen maailmansodan jälkeisistä norjalaisista kirjailijoista monipuolisin ja on ollut norjalaisen lastenkirjallisuuden merkittävä uudistaja. Hän on suorittanut 1965 Oslon yliopistossa kliinisen psykologian virkatutkinnon ja työskennellyt joitakin vuosia psykologina, ennen kuin hän 1967 siirtyi päätoimiseksi kirjailijaksi.


title: Einar Økland

text: Hänen esikoisteoksensa "Ein gul dag" (1963) julkaisi Cappelen, mutta toisesta teoksesta "Mandragora" (1966) lähtien kustantaja on ollut Det Norske Samlaget. Prosaistina hän aloitti novellikokoelmalla "Svart i det grøne "(1967).


title: Einar Økland

text: Økland oli 1968 perustamassa kirjailijoiden Tor Obrestad, Kjell Askildsen, Bjørn Nilsen, Dag Solstad og Arnljot Eggen var Økland kanssa Norjan kirjailijakeskusta (Norsk Forfattersentrum). Hän oli 1992 Bergenin kansainvälisen festivaalin festivaalikirjailija.


title: Eeva Perttula

text: Eeva Liisi Maria Perttula (s. 1978) on suomalainen yritysjohtaja. Hän toimi marraskuusta 2016 kesäkuuhun 2018 jääkiekkoseura Porin Ässien toimitusjohtajana. Hän oli jääkiekon SM-liigan historian kolmas naistoimitusjohtaja SaiPassa kaudella 1980–1981 työskennelleen Sirkka-Liisa Rantsin ja Jokereissa vuosina 1994–1999 vaikuttaneen Leena Harkimon jälkeen.


title: Eeva Perttula

text: Köyliöstä kotoisin oleva Perttula työskenteli ennen Ässiä ravintola-alalla Foodwest Oy:n toimitusjohtajana. Hän on toiminut myös pesäpallotuomarina tuomiten Superpesiksen otteluita ja sivutoimisena ammattinaan ohjannut ryhmäliikuntatunteja. Hän on aiemmin toiminut kokoomuksen kaupunginvaltuutettuna Kurikassa kahden vuoden ajan.


title: Eeva Perttula

text: Koulutukseltaan Perttula on kauppatieteiden maisteri, joksi valmistui Göteborgin yliopistosta. Vuoden 2016 lopulla hän opiskeli Aalto-yliopistossa kauppatieteiden tohtorin tutkintoa. Hänen väitöskirjansa käsittelee jaettua johtamista luovilla aloilla.


title: Keskusta (Parkano)

text: Keskusta on Parkanon 1. kaupunginosa. Se sijaitsee nimensä mukaisesti Parkanon keskustassa. Keskustassa sijaitsee mm. Parkanon kirkko, Keskustan hautausmaa, Keskustan koulu ja Pirkanmaan aikuislukio.


title: Egidio Miragoli

text: Egidio Miragoli (s. 20. heinäkuuta 1955 Gradella di Pandino) on italialainen roomalaiskatolinen piispa. Hänet vihittiin papiksi 23. kesäkuuta 1979 ja nimitettiin Mondovin hiippakunnan piispaksi 29. syyskuuta 2017. Piispaksi vihkiminen seurasi 11. marraskuuta 2017. Pääkonsekraattorina toimi paavi Maurizio Malvestiti, jota avustivat Paolo Magnani ja Luciano Pacomio.


title: Sa'da

text: Sa'da (myös Sa'dah tai Saada) on kaupunki Pohjois-Jemenissä. Vuoden 2004 väestönlaskennan mukaan kaupungissa asui 51 870 henkilöä ja se toimii samannimisen maakunnan hallinnollisena keskuksena.


title: Sa'da

text: Sa'da sijaitsee samannimisen tasangon reunamalla noin 240 kilometriä Jemenin pääkaupungista Sanaasta pohjoiseen. Kaupungin korkeus merenpinnasta on noin 1 800 metriä. Sa'da on myös saman nimisen maakunnan keskus.


title: Sa'da

text: Muutamissa säilyneissä sabalaisissa teksteissä mainitaan "hgrn S'DTm" eli Sa'dan kaupunki ja viittauksia on myös saman nimiseen heimoon. Historioitsija ja maantieteilijä al-Hamdani kirjoitti kuitenkin kaupunkia kutsutun ennen islamin saapumista alueelle nimellä "Juma". 1200-luvulla elänyt matkailija Ibn al-Mudjawir kertoo puolestaan, että kaupungin oli aikanaan rakennuttanut Nooan poika Seem ja että raitti Sanaasta Sa'daan oli aikanaan ollut merkittävä kauppareitti. Jos paikalla on joskus ollut vanhempi kaupunki, siitä ei ole säilynyt merkkejä nykypäiviin saakka.


title: Sa'da

text: Vuonna 897 kaupunkiin saapui zaidilaisuuden perustanut Yahya bin al-Husayn, joka tuli sittemmin tunnetuksi paremmin nimellä imaami al-Hadi ila 'l-Hakk. Kaupungista tuli zaidilaisen imamaatin keskus ja al-Hadi rakennutti uuden moskeijan, jonka ympärille rakentui puolestaan toreja ja taloja. Ibn al-Mudjawir mainitsee kaupungilla olleen muurin, portteja ja vartiotorneja. Al-Hadin kuollessa vuonna 910 hänet haudattiin paikalliseen hänen mukaansa nimettyyn moskeijaan. Moskeijaan haudattiin myös hänen poikansa al-Murtada Muhammad (k. 922) ja al-Nasir Ahmad (k. 935). Hauta ja moskeija ovat nykyisin tärkeä zaidilaisten pyhä paikka. 1800-luvulla alueen osmanimiehityksenaikana kaupungissa sijaitsevalle kukkulalle rakennettiin al-Kashla -niminen sitadelli. 2000-luvulla Sa'da ja sen maakunta vat olleet hallitusta vastaan taistelleiden huthien ydinaluetta. Vuonna 2014 huthit etenivät nopeasti tukialueeltaan etelään ja valtasivat suuren osan Jemenistä. Tilanne johti edelleen käynnissä olevaan Jemenin sisällissotaan. Huthien tukikohtana kaupunki on joutunut ankarien ilmaiskujen kohteeksi.


title: Sa'da

text: Vuoden 2004 väestönlaskennan mukaan Sa'daan asukasluku oli 51 870. Kaupungin ja sen välittömän lähialueen väestön valtaosa on zaidilaisia šiiamuslimeja.


title: Sääli

text: Sääli on toisten kärsimysten herättämää sympaattista surua. Sanaa käytetään verrannollisena sanojen myötätunto, osanotto tai empatia kanssa.


title: Luettelo Arthur Conan Doylen suomennetuista teoksista

text:
Arthur Conan Doyle oli erityisesti Sherlock Holmes -tuotannostaan tunnettu monipuolinen skotlantilainen kirjailija, jonka teoksia on suomennettu runsaasti.
Novellisuomennoksia, jotka ovat ilmestyneet lehdissä tai novellikokoelmissa.


title: Dromopoda

text: Dromopoda muodostaa hämähäkkieläinten toisen haaran, joihin eivät kuulu esimerkiksi hämähäkit. Dromopoda edustaa täten esimuotoa hämähäkeille ja sen sukuisille eläimille joista ne haarautuivat omaksi kehityslinjaksi mahdollisesti 400 miljoonaa vuotta sitten. Dromopoda kuuluu Skorpionit ja lukit. Eksoottisilla lukkilajeilla on palpeista muodostunut saksikoukku, kuten skorpioneilla. Ruumiinrakenne on kaksi osainen, mutta eroten hämähäkeistä niiden välillä ei ole niveltä.


title: Santa María (F81)

text: Santa María (runkonumero F81) on Espanjan laivaston vuonna 1984 vesillelaskettu Santa María -luokan fregatti.


title: Santa María (F81)

text: Alus tilattiin 29. kesäkuuta 1977 Bazánilta, missä köli laskettiin 23. toukokuuta 1982. Alus laskettiin vesille 24. marraskuuta 1984 ja otettiin palvelukseen 12. lokakuuta 1986.


title: Santa María (F81)

text: Alus on palveluksessa.


title: Victoria (F82)

text: Victoria (runkonumero F82) on Espanjan laivaston vuonna 1986 vesillelaskettu Santa María -luokan fregatti.


title: Victoria (F82)

text: Alus tilattiin 29. kesäkuuta 1977 Bazánilta, missä köli laskettiin 16. elokuuta 1983. Alus laskettiin vesille 23. heinäkuuta 1986 ja otettiin palvelukseen 11. marraskuuta 1987.


title: Victoria (F82)

text: Alus osallistui 29. maaliskuuta 2009 operaatio Atalantaan, kun Saksan lipun alla purjehtinut tankkeri "Spessart" oli joutunut merirosvojen hyökkäyksen kohteeksi. Tankkerin suojamiehisto torjui merirosvojen hyökkäyksen, minkä jälkeen "Victorian" SH-60 pysäytti pakenevan merirosvoaluksen ampumalla.


title: Numancia (F83)

text: Numancia (runkonumero F83) on Espanjan laivaston vuonna 1987 vesillelaskettu Santa María -luokan fregatti.


title: Numancia (F83)

text: Alus tilattiin 29. kesäkuuta 1977 Bazánilta, missä köli laskettiin 8. tammikuuta 1986. Alus laskettiin vesille 30. tammikuuta 1987 ja otettiin palvelukseen 8. marraskuuta 1988.


title: Numancia (F83)

text: Alus valtasi 27. huhtikuuta 2009 yhdeksän hengen miehistöllä varustetun somalialaisen merirosvoaluksen, joka yritti vallata "MSC Melodyn".


title: Reina Sofía (F84)

text: Reina Sofía (runkonumero F84) on Espanjan laivaston vuonna 1989 vesillelaskettu Santa María -luokan fregatti.


title: Reina Sofía (F84)

text: Alus tilattiin 19. kesäkuuta 1986 Bazánilta, missä köli laskettiin 12. joulukuuta 1987. Alus laskettiin vesille 19. heinäkuuta 1989 ja otettiin palvelukseen 18. lokakuuta 1990.


title: Reina Sofía (F84)

text: Alus on palveluksessa.


title: Ikaalisten Matkatoimisto

text: Ikaalisten Matkatoimisto Oy on suomalainen matkatoimisto. Ikaalisten Matkatoimisto tarjoaa lomamatkoja vapaa-ajan matkustamiseen. Yrityksen valikoimassa ovat kylpylälomat, risteilyt, hotellimatkat, kiertomatkat sekä erilaisia teemamatkoja, kuten golf-, hyvinvointi-, terveysmatkat, pikkujoulut konserttimatkat tai perhelomat. Ikaalisten Matkatoimisto järjestää valmismatkoja yli 20 Euroopan maahan. Yhtiön liikevaihto on 17 miljoonaa (2016) ja yhtiössä työskentelee noin 40 henkilöä. Ikaalisten Matkatoimistolla on toimistot Ikaalisissa, Turussa ja Helsingissä sekä yhteistyötoimisto Kouvolassa.


title: Ikaalisten Matkatoimisto

text: Ikaalisten Matkatoimisto on perustettu vuonna 1991 Airi ja Jyrki Talosen toimesta Ikaalisiin. Yhtiö on keskittynyt Baltian maihin, ja se alkoi järjestää matkoja Viroon heti, kun matkailu siellä vapautui.


title: Ikaalisten Matkatoimisto

text: Nykyään Ikaalisten Matkatoimiston omistavat Airi Talonen, Karoliina Selin, Pauliina Talonen-Selin sekä Esa Talonen. Yrityksen toimitusjohtaja on Esa Talonen sekä varatoimitusjohtaja Pauliina Talonen-Selin


title: Ikaalisten Matkatoimisto

text: Ikaalisten Matkatoimisto on saanut lukuisia palkintoja sekä tunnustuksia:


title: Sondre Nordstad Moen

text: Sondre Nordstad Moen (s. 12. tammikuuta 1991 Trondheim) on norjalainen kestävyysjuoksija, maratonin Euroopan ennätyksen haltija. Hän edustaa oslolaista SK Vidar -seuraa, ja on pituudeltaan 178 cm.


title: Sondre Nordstad Moen

text: Moen sijoittui maastojuoksun EM-kilpailujen alle 20-vuotiaiden sarjassa kuudenneksi Torossa 2007. Seuraavana vuonna hän oli Edinburghin maastojuoksun MM-kilpailuissa samassa ikäluokassa 28:s ja Bydgoszczin alle 20-vuotiaiden MM-kilpailuissa 5 000 metrillä neljästoista. Brysselin EM-maastojuoksuissa 2008 hän saavutti alle 20-vuotiaiden sarjassa hopeaa sekä henkilökohtaisessa että joukkuekilpailussa.


title: Sondre Nordstad Moen

text: Moen sijoittui 2009 Ammanin MM-maastojuoksuissa alle 20-vuotiaissa 74:nneksi ja Novi Sadin alle 20-vuotiaiden EM-kilpailuissa 5 000 metrillä viidenneksi. Dublinin EM-maastojuoksuissa hän sijoittui alle 20-vuotiaissa neljänneksi ja sai joukkuekilpailussa pronssia. Hän oli Bydgoszczin MM-maastojuoksuissa alle 20-vuotiaiden sarjassa 31:s. Barcelonan EM-kilpailuissa 2010 hän sijoittui 10 000 metrillä 14:nneksi ja karsiutui 5 000 metrillä alkuerissä. Albufeiran maastojuoksun EM-kilpailuissa 2010 hän oli alle 20-vuotiaissa viides.


title: Sondre Nordstad Moen

text: Moen sijoittui Punta Umbrían MM-maastojuoksuissa 2011 miesten sarjassa 36:nneksi. Hän voitti alle 23-vuotiaiden Euroopan-mestaruuden 10 000 metrin juoksussa Ostravassa 2011 ajalla 28.41,66. Velenjen maastojuoksun EM-kilpailuissa hän saavutti samana vuonna alle 23-vuotiaiden sarjassa henkilökohtaisessa kilpailussa pronssia ja joukkuekilpailussa kultaa.


title: Sondre Nordstad Moen

text: Moen sijoittui 2014 Zürichin EM-kilpailuissa 10 000 metrillä yhdeksänneksi ja maastojuoksun EM-kilpailuissa Samokovissa 13:nneksi. Seuraavana vuonna hän sijoittui ensimmäisellä maratonillaan Firenzessä neljänneksi ajalla 2.12.54. Rio de Janeiron olympialaisissa 2016 hän sijoittui maratonilla 19:nneksi. Saman vuoden EM-maastojuoksuissa Chiassa hän oli kolmastoista.


title: Sondre Nordstad Moen

text: Moen juoksi maratonin Norjan ennätyksen 2.10.07 Hannoverissa huhtikuussa 2017. Lontoon MM-kilpailuissa hän karsiutui 5 000 metrin alkuerissä. Saman vuoden lokakuussa hän juoksi Valenciassa puolimaratonin Norjan ennätyksen ja Euroopan tilaston kaikkien aikojen kolmanneksi parhaan ajan 59.48. Hän juoksi maratonin Euroopan ennätyksen 2.05.48 voittaessaan Fukuokan maratonin 3. joulukuuta 2017. Aiempi Euroopan ennätys oli turkkilaisen Kaan Kigen Özbilenin 2.06.10.


title: Navarra (F85)

text: Navarra (runkonumero F85) on Espanjan laivaston vuonna 1992 vesillelaskettu Santa María -luokan fregatti.


title: Navarra (F85)

text: Alus tilattiin 26. joulukuuta 1989 Bazánilta, missä köli laskettiin 15. huhtikuuta 1991. Alus laskettiin vesille 23. lokakuuta 1992 ja otettiin palvelukseen 27. toukokuuta 1994.


title: Navarra (F85)

text: Alus pysäytti joulukuussa 2002 liputtoman rahtialuksen "So Sanin" joitakin satoja merimaileja Jemenistä kaakkoon Yhdysvaltain hallituksen pyydettyä sitä osana operaatio Enduring Freedomia. Alus ampui rahtialuksen keulan eteen sen jälkeen kun alukselta ei vastattu pysäytyspyyntöön ja rahtialus pyrki pakoon. Rahtialuksella oli pohjoiskorealainen miehistö, 23 konttia, joissa viisitoista Scudia, viisitoista täistelukärkeä ja viisitoista polttoainesäiliötä. Jemen ilmoitti olevansa rahdin vastaanottaja protestoiden tarkastusta. Rahtialuksen annettiin jatkaa matkaa Yhdysvaltain viranomaisten saatua vakuutuksen, että ohjukset eivät ole menossa kolmannelle osapuolelle.


title: Navarra (F85)

text: Alus upotti 23. maaliskuuta 2010 somalialaisen merirosvoalusten emälaivan ja valtasi kaksi alusta sen jälkeen, kun "MV Almezaanin" turvamiehistö oli torjunut merirosvojen hyökkäyksen. Kuusi epäiltyä vapautettiin myöhemmin, kun "Almezaanin" miehistö kieltäytyi todistamasta.


title: Navarra (F85)

text: Marraskuussa 2016 EUNAVFORin mukana operaatio Sophiassa Libyan rannikolla alus pelasti 227 pakolaista kumiveneistä Libyan rannikolla.


title: Canarias (F86)

text: Canarias (runkonumero F86) on Espanjan laivaston vuonna 1993 vesillelaskettu Santa María -luokan fregatti.


title: Canarias (F86)

text: Alus tilattiin 26. joulukuuta 1989 Bazánilta, missä köli laskettiin 15. huhtikuuta 1992. Alus laskettiin vesille 21. kesäkuuta 1993 ja otettiin palvelukseen joulukuussa 1994.


title: Canarias (F86)

text: Alus on palveluksessa.


Luettelo Humppilan julkisista taideteoksista ja muistomerkeistä sisältää Humppilan kunnassa olevat pysyvät patsaat, muistomerkit ja muistolaatat.


title: Helsingin yliopiston kasvatustieteellinen tiedekunta

text: Kasvatustieteellinen tiedekunta on yksi Helsingin yliopiston yhdestätoista tiedekunnasta. Kasvatustieteellisessä tiedekunnassa on kaksi osastoa: kasvatustieteiden osasto ja harjoittelukoulut sekä ensimmäiseen osastoon kuuluvia yksiköitä. Tiedekunnan koulutuksista vastaavat kandi- ja maisteriohjelmat sekä tohtorikoulu.


text: Ensimmäinen kasvatustieteen professuuri perustettiin yliopiston filosofisen tiedekunnan historiallis-kielitieteelliseen osastoon vuonna 1852. Kasvatustieteet erityivät filosofisen tiedekunnan kasvatustieteiden osastoksi vuonna 1974 ja edelleen vuonna 1992 kasvatustieteelliseksi tiedekunnaksi. Vuonna 2004 kasvatustieteelliseen tiedekuntaan liitettiin psykologian ja puhetieteiden laitokset humanistisesta tiedekunnasta ja tiedekunnan nimi vaihtui käyttäytymistieteelliseksi tiedekunnaksi. Vuoden 2017 alussa psykologian ja logopedian oppiaineet siirtyivät lääketieteelliseen tiedekuntaan ja fonetiikka ja kognitiotiede humanistiseen tiedekuntaan. Tiedekunnan nimeksi palautettiin kasvatustieteellinen tiedekunta.


text: Valtaosa tiedekunnan toiminnoista sijoittuu yliopiston keskustakampukselle Siltavuorenpenkereelle Kruununhakaan. Helsingin yliopiston Viikin normaalikoulu on Kevätkadulla ja Normaalilyseo on Ratakadulla.


text: Kasvatustieteellisessä tiedekunnassa voi opiskella kasvatustieteen kandidaatin, maisterin, lisensiaatin ja kasvatustieteen tohtorin tutkinnon. Kandi- ja maisterikoulutuksen opintosuuntia ovat erityispedagogiikka, kotitalousopettaja, käsityönopettaja, lastentarhanopettaja, luokanopettaja sekä yleinen ja aikuiskasvatustiede. Tutkinnon voi suorittaa joko suomen tai ruotsin kielellä. Kasvatustieteellisessä tiedekunnassa voi suorittaa myös opettajan pedagogiset opinnot (ns. aineenopettajaopinnot), jotka antavat laaja-alaisen pedagogisen kelpoisuuden eri kouluasteiden ja oppilaitosten opettajan tehtäviin.


text: Kasvatustieteellisen tiedekunnan opiskelijoiden opiskelijajärjestö on Condus ry.


title: Tommy Tabermann -palkinto

text: Tommy Tabermann -palkinto on Uudenmaan kirjoittajat ry:n 2011 perustama kirjallisuuspalkinto. Tabermann oli yhdistyksen perustajajäsen ja tukija, vaikka suhtautuikin siihen alkuvaiheissa ristiriitaisesti. Palkinto jaettiin ensi kertaa vuonna 2012, jolloin Tabermannin syntymästä tuli kuluneeksi 65 vuotta. Palkinto voidaan myöntää ansiokkaan kirjallisen työn lisäksi myös kirjallisuutta edistävästä muusta taiteellisesta työstä. Palkinto on joko rahallinen tai vaihtoehtoisesti palkittu voi valita kirjailijaresidenssimahdollisuuden.


Luettelo Kauhajoen julkisista taideteoksista ja muistomerkeistä sisältää eteläpohjalaisessa Kauhajoen kaupungissa olevat pysyvät patsaat, muistomerkit ja muistolaatat.


title: Hard Action

text: Hard Action on helsinkiläis-kouvolalainen toimintarockyhtye, joka perustettiin vuonna 2014. Yhtyeen musiikissa on runsaasti vaikutteita 1970-luvun detroitlaisista hard rock -yhtyeistä sekä punk rock -musiikista.


title: Hard Action

text: Yhtyeen esikoisalbumi "Sinister Vibes" julkaistiin 12. kesäkuuta 2015. Toinen albumi "Hot Wired Beat" julkaistiin 1. joulukuuta 2017.


title: Hot Wired Beat

text: Hot Wired Beat on Hard Actionin toinen studioalbumi, joka julkaistiin 1. joulukuuta 2017.


title: Hot Wired Beat

text: Yhtye itse on kuvaillut albumin kuulostavan ”siltä, kun olisit ollut katutappelussa ja Fleetwood Mac soi taustalla ääniraitana.”


title: Peter J. Boldt

text: Peter Johan Magnus Boldt (28. syyskuuta 1946 Helsinki – 29. lokakuuta 2017 Helsinki) oli suomalainen taloustieteilijä, joka työskenteli pitkään asiantuntijana SAK:n palveluksessa ja vastasi etenkin kansainvälisistä asioista.


title: Peter J. Boldt

text: Boldt opiskeli kansantaloustiedettä ja tilastotiedettä Helsingin yliopistossa ja valmistui valtiotieteen maisteriksi vuonna 1972. Hän työskenteli aluksi TTT:n palveluksessa ja sen jälkeen SAK:n ekonomistina 1982–2005.


title: Peter J. Boldt

text: Boldt edusti SAK:ta EU:n Talous- ja sosiaalikomiteassa vuosina 2002–2005. Hän kuului myös Suomen GATT-valtuuskuntaan vuosina 1986–1994 ja WTO-valtuuskuntaan vuosina 1996–2005. Lisäksi hän osallistui useiden valtiollisten komiteoiden ja työryhmien toimintaan, esimerkiksi ympäristönsuojeluneuvostossa vuosina 1976–1980.


title: Peter J. Boldt

text: Boldt tunnettiin teräväsanaisena keskustelijana ja kolumnistina muun muassa "Palkkatyöläisen" palstoilla.


title: Peter J. Boldt

text: Boldtin isä oli eversti Lauri Boldt ja äiti kirjastoneuvos Barbro Boldt (o.s. Inberg).


title: Boldt

text: Boldt on sukunimi, jota käytetään useissa maissa, muun muassa Suomessa. Nimen kantajia:


title: Geraldine Brooks

text: Geraldine Brooks (s. 1956 Sydney, Australia) on australialais-yhdysvaltalainen toimittaja ja kirjailija.


title: Geraldine Brooks

text: Länsi-Sydneyssä lapsuutensa viettänyt Brooks harrasti lapsena kirjeenvaihtoa eri puolille maailmaa, ja hän on kertonut kokemuksista muistelmissaan "Foreign Correspondence" . Koulun päätyttyä hän opiskeli Sydneyn yliopistossa, josta valmistuttuaan hän työskenteli Sydney Morning Heraldissa. Hän opiskeli Yhdysvalloissa Columbian yliopistossa ja työskenteli sen jälkeen Wall Street Journalin ulkomaankirjeenvaihtajana ja raportoi tapahtumista Lähi-idässä, Somaliassa ja Bosniassa. Hän on avustanut myös muita yhdysvaltalaisia lehtiä, kuten New York Timesia, Washington Postia ja Harper's Bazaaria.


title: Geraldine Brooks

text: Brooks asuu vuoroin Sydneyssä, vuoroin Yhdysvalloissa Virginiassa, ja hänellä on Australian ja Yhdysvaltojen kaksoiskansalaisuus. Henkilökohtaisten palkintojen lisäksi hänet on palkittu useista teoksistaan, muun muassa vuonna 2006 kaunokirjallisuuden Pulitzer-palkinnolla teoksesta "March".


title: Geraldine Brooks

text: Brooksin puoliso on kirjailija, toimittaja Tony Horwitz.


title: Sinister Vibes

text: Sinister Vibes on Hard Actionin esikoisalbumi, joka julkaistiin 12. kesäkuuta 2017.


title: Sinister Vibes

text: Albumi sai hyvän vastaanoton. Imperiumin Janne Rintala arvioi albumin maanläheiseksi ja oikeaoppiseksi hard rock -albumiksi, joka on velkasuhteessa 1970-luvun rock- ja punkmusiikille. Metallimusiikkilehti Infernon Mika Kuusinen piti albumia niin ikään mainiona lisänä garage rock -levytysten perinteikkääseen joukkoon, ja totesi yhtyeen nostaneen kierroksia ”Dead Dogs” -esikoissinglestä. Hänestä räyhäkkään startin saanut kone jokseenkin hyytyy puolenvälin jälkeen, eikä yhtye kykene ”vielä” käymään genrelle tunnusomaisesti vaadittavilla ylikierroksilla loppuun saakka. Kaaoszinen Jyri Kinnari piti debyyttialbumia katu-uskottavana, jota ei ole onnekseen viilattu liian timanttiseksi. Hän ei myöskään pitänyt mahdottomana yhtyeen nousemista johtavien retrorock-yhtyeiden kastiin. Niin ikään Noisen Mikko Nissinen piti yhtyettä kotimaisen rokkikukkoilun suurimmaksi nimeksi. Jokseenkin negatiivisena asiana hän piti laulaja Gyntsän Hellacoptersin Nicke Anderssonilta ottamia vaikutteita, ja toivoi lisää röyhkeyttä ja omaperäistä hyökkäävyyttä tulkintaan.


title: Furor-luokka

text: Furor-luokka oli Espanjan laivaston kahden 1890-luvun lopulla valmistetun aluksen muodostama torpedovenehävittäjäluokka.


title: Furor-luokka

text: Alusten voimanlähteenä oli neljäsylinterinen TE-höyrykone, joiden tarvitsema höyry tuotettiin neljällä Normand-kattilalla. 6000 hevosvoiman höyrykone pyöritti kahta akselia, mikä mahdollisti 28 solmun maksiminopeuden. Aluksilla oli jopa 100 tonnia hiiltä.


title: Audaz-luokka

text: Audaz-luokka oli Espanjan laivaston neljän 1890-luvun lopulla valmistetun aluksen muodostama torpedovenehävittäjäluokka, jonka alukset olivat paranneltuja versioita edeltäneestä Furor-luokasta.


title: Audaz-luokka

text: Alusten voimanlähteenä oli TE-höyrykone, joiden tarvitsema höyry tuotettiin neljällä Normand-kattilalla. 7500 hevosvoiman höyrykone pyöritti kahta akselia, mikä mahdollisti 30 solmun maksiminopeuden.


title: To Whom It May Concern (Endstandin albumi)

text: To Whom It May Concern on Endstandin esikoisalbumi, joka julkaistiin 25. kesäkuuta 1999.


text: Soundin Volle Pylkkänen antoi albumille täydet viisi tähteä ja kutsui albumia ainutlaatuiseksi ja ensimmäiseksi yhtä vihaiseksi ja tiukaksi suomalaiseksi hardcore punk -julkaisuksi kautta aikain.


title: Harry ja Tonto

text: Harry ja Tonto ("Harry and Tonto") on Paul Mazurskyn tuottama, käsikirjoittama ja ohjaama yhdysvaltalainen komediallinen road movie vuodelta 1974. Toisena käsikirjoittajana toimi Josh Greenfeld, ja elokuvan pääosia esittävät Art Carney, Philip Burns, Ellen Burstyn ja Larry Hagman.


title: Harry ja Tonto

text: Eläkkeelle jäänyt opettaja Harry (Carney) elää kissansa Tonton kanssa New Yorkin slummiutuneella alueella kunnes saa häädön kodistaan, koska talo aiotaan purkaa. Harry lähtee kissoineen asunnosta jossa on asunut koko ikänsä kiertämään lastensa luota toisen luo. Hän matkustaa ensin perheellisen poikansa Burtin luo (Burns) luo New Yorkin esikaupunkiin, missä häntä ei jakseta kauan pitää. Seuraavaksi mies ja kissa matkustavat bussilla moneen kertaan eronneen tyttären Shirleyn (Burstyn) luo, joka pitää kirjakauppaa Chicagossa. Matkalla Harry käy katsomassa vanhaa nuoruudenihastustaan Jessieä, joka löytyy dementoituneena vanhainkodista. Chicagosta Harry jatkaa, yhä maanteitse, mantereen halki Los Angelesiin katsomaan toista poikaansa, playboy ja kiinteistönvälittäjä Eddieä (Hagman). Harryn mieli rauhoittuu ja ajatukset selkiytyvät vähitellen, ja lopussa vanha mies ja vanha kissa jäävät katsomaan Tyyneen valtamereen laskevaa aurinkoa.


title: Harry ja Tonto

text: Art Carney sai roolistaan sekä Oscarin että Golden Globen. Elokuva oli Oscar-ehdokkaana myös käsikirjoituksestaan ja Golden Globe -ehdokkaana vuoden parhaan komedian tai musikaalin sarjassa.


title: Harry ja Tonto

text: "Helsingin Sanomien" ensi-ilta-arviossa 1979 Helena Ylänen piti filmiä herttaisena ja sydämellisenä, mutta kapea-alaisena ja ulottumattomana. Hänestä oli raikasta katsella elokuvassa vaihteeksi vanhan ihmisen kasvoja, varsinkin kun Art Carney suoriutui hänestä roolistaan hienosti. Yläsen mielestä Mazursky on kuitenkin ollut parempi ja purevampi omanikäistensä elämän kuvaamisessa, kuten elokuvissa "Nuoruuteni Greenwich Village" (1975) ja "Eronnut nainen" (1978).


title: Harry ja Tonto

text: "The New York Timesin" kriitikot valitsivat "Harryn ja Tonton" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Onnellinen hullu

text: Onnellinen hullu on Lasten hautausmaan kappale ja 7″ single, joka julkaistiin 1. joulukuuta 2017 levymerkillä Svart Records. Siitä julkaistiin rajoitettu 300:n kappaleen painos.


title: New Earth Time

text:
New Earth Time (tai NET) on vaihtoehtoinen ajanmittausjärjestelmä.
NET:ssa päivä jakautuu 360 NET-asteeseen, kukin NET-aste on jaettu 60 NET-minuuttiin ja
kukin NET-minuutti on jaettu 60 NET-sekuntiin. Yksi NET-aste kestää neljä minuuttia eli yksi tunti vastaa viittätoista astetta.


title: New Earth Time

text:
NET ajanmittaustapana vastaa 24 tunnin kelloaikajärjestelmää.
Kellotaulu on jaettu 360 asteeseen. Esimerkiksi keskipäivän aikaan eli 180°0'0" NET tuntiviisari osoittaa suoraan alas muodostaen
180 asteen kulman ylhäältä keskiyön kohdasta (0°) mitattuna. Päivä kestää yhden täyden kierroksen.


title: New Earth Time

text:
New Earth Timen keksi Mark Laugesen 15. syyskuuta 1999. Oikeudet nimeen
New Earth Time (tai NET) ja iskulause "360 degrees of time" ovat uusia ja ne omistaa degree NET Ltd.
Samanlainen tapa mitata aikaa maailmanlaajuisesti on Swatch Internet Time.


title: New Earth Time

text:
New Earth Time a matter of degree New Zealand Herald (Michael Foreman 15.8.2000)
http://www.newearthtime.net/


title: Salaa tupakalle

text: Salaa tupakalle on Lasten hautausmaan kappale ja 7″ single, joka julkaistiin kesäkuussa 2016.


title: Salaa tupakalle

text: Singleä sai poikkeuksellisesti ainoastaan suoraan levy-yhtiöltä sekä yhtyeen keikoilta, ja sitä painettiin rajoitettu 200:n kappaleen painos.


title: III (Lasten hautausmaan albumi)

text: III on Lasten hautausmaan kolmas studioalbumi, joka julkaistiin 19. tammikuuta 2018 levymerkillä Svart Records. Albumi on äänitetty Kouvolan Valkealassa sijaitsevassa vanhalla Rasin kyläkoululla. Albumilla liikutaan yhtyeelle ominaisissa, melankolisissa tunnelmissa.


title: III (Lasten hautausmaan albumi)

text: Albumi debytoi Suomen virallisen listan fyysisten äänitteiden listan ensimmäisellä sijalla.


title: III (Lasten hautausmaan albumi)

text: Albumilla on myös yhtyeen tulkinta Barefoot Brothersin kappaleesta ”Maan äiti”, jolla kappaleen tekijä Markus Tukia myös vierailee.


title: III (Lasten hautausmaan albumi)

text: Albumi sai hyvän vastaanoton. Viikkoa ennen julkaisuaan albumi valittiin Radio Helsingin viikon albumiksi. Keskisuomalaisen Arttu Seppänen kuvaili albumin sisältävän "Lasten Hautausmaan tähänastisen uran parhaimpia hetkiä". Imperiumi.netin Sami Lehdon mukaan "pienellä hienosäädöllä levy päätyisi helpostikin suomirockin kaanoniin, yhdeksi niistä lukuisista unohtumattomista levytyksistä joita rakkaassa kotimaassamme on tehty". Kaaoszinen Olli Vesanen totesi yhtyeen hyödyntävän ensi-EP:stä lähtien tuttua ominaissoundiaan yhä taidokkaammin, ja sanoi melankolisten kappaleiden väistävän taidokkaasti ennalta-arvattavat kliseet ja latteudet.


Luettelo Leppävirran julkisista taideteoksista ja muistomerkeistä sisältää Leppävirran kunnassa olevat pysyvät patsaat, muistomerkit ja muistolaatat.


title: Antti Vahtera

text: Antti Vahtera (s. 1960) on suomalainen keittiömestari, ravintola-alan yrittäjä ja ruokakirjailija. Hän edusti Suomea vuoden 1995 Bocuse d’Or -kokkikilpailussa. Vahtera on tullut suurelle yleisölle tunnetuksi esimerkiksi yli 30 esiintymisestään television Kokkisota-ohjelmasarjassa vuosina 1999–2004. Hän on kirjoittanut toistakymmentä keittokirjaa.


title: Antti Vahtera

text: Vahtera on toiminut ravintoloitsijana ja alan yrittäjänä. Hän esimerkiksi avasi vuonna 2001 ravintola Roccan Turkuun muun muassa jääkiekkoilija Saku Koivun kanssa. Vahtera myi osuutensa ravintolan taustayhtiöstä vuonna 2007. Jonkin ajan kuluttua tämä fine dining -ravintola lopetti toimintansa. Nyttemmin Vahtera on valmistanut ruokaelämyksiä esimerkiksi espoolaisen Loisto Catering -pitopalveluyhtiön palveluksessa.


title: Antti Vahtera

text: Hän on työskennellyt aiemmin muun muassa turkulaisen Marina Palacen keittiössä ja Arctia-ketjun keittiömestarina.


title: Veikko Kyander

text: Veikko Kaarlo Ernesti Kyander (23. syyskuuta 1885 – 6. kesäkuuta 1971) oli suomalainen arkkitehti.


title: Veikko Kyander

text: Kyander valmistui diplomiarkkitehdiksi 1918. Hän työskentelli Turun teknillisessä oppilaitoksessa vuosina 1925–1933, Oulun Teknillisessä koulussa 1933–1944 sekä Kauppa- ja teollisuusministeriössä vuodesta 1944.


title: Veikko Kyander

text: Kyanderin suunnittelemia ovat Oulun diakonissalaitoksen sairaala (1936) Oulussa ja sen myöhempi laajennus. Tammelaan Lounais-Hämeessä Kyander suunnitteli vuonna 1948 valmistuneen kotiseututalo Lounais-Hämeen pirtin Suujärven rannalla Saaren kansanpuistossa ja Tammelan kirkon eteen vuonna 1932 pystyetyn Hakkapelittapatsaan.


title: MtPaint

text: mtPaint on bittikarttagrafiikkaa muokkaava kuvankäsittelyohjelma GNU/Linuxille, BSD:lle ja Windowsille. Ohjelman alkuperäinen kehittäjä on Mark Tyler, joka julkaisi ensimmäisen version vuonna 2004 ja vastasi projektista versioon 3.00 saakka. Nykyinen ylläpitäjä on Dmitri Grošev.


title: Penny & Friends

text: Penny & Friends on hevoskirjoja myyvä lasten kirjakerho. Sen kautta julkaistaan kirjoja Norjassa, Ruotsissa ja Suomessa. Kerhoa kustantaa ruotsalaisen Alf Tönnessonin omistaman International Masters Publishers AB:n eli IMP:n omistaman Cydonia Development AB:n omistama Stabenfeldt AB. Stabenfeldt kustantaa myös tytöille suunnattua GIRL:IT-kirjakerhoa sekä jalkapalloaiheista Kickerz-kirjakerhoa. Penny & Friends on Stabenfeldt:n tavaramerkki. Penny & Friendsin Ruotsin toimipiste sijaitsee Malmössä, Norjan toimipiste Stavangerissa ja Suomen toimipiste Helsingissä.


title: Penny & Friends

text: Uusi kirja ilmestyy kerran kuukaudessa. Kun tilaa kirjan, samassa paketissa tulee myös Penny & Friends -lehti ja hevosaiheisia pikkutavaroita.


title: Penny & Friends

text: Kerho aloitti Ruotsissa vuonna 1990 ja aluksi sen nimi oli Pollux hästbokklubb. Norjassa Pollux aloitti toimintansa nimellä Penny. Suomessa se aloitti toimintansa vuonna 1998 nimellä Pollux – hevoskerho. Kerhon mukaan nimi tulee Pollux-tähdestä, joka on Kaksosten tähdistön kirkkain tähti. Vuonna 2008 Pollux oli Suomen ainoa hevoskirjakerho ja siihen kuului noin 20 000 jäsentä. Vuonna 2012 nimi vaihdettiin lähemmäs norjalaista, PennyGirliksi. Joulukuussa 2015 nimeksi vaihdettiin Penny & Friends, koska kerho katsoi aiemman nimen syrjivän poikia.


title: Penny & Friends

text: Vuonna 2013 kirjakerho toimi myös Itävallassa, Saksassa, Sveitsissä, Tšekissä ja Unkarissa.


title: Henrik Haukeland

text: Henrik Haukeland (s. 6. joulukuuta 1994 Fredrikstad, Norja) on norjalainen jääkiekkomaalivahti, joka pelaa SM-liigajoukkue Turun Palloseurassa.


title: Henrik Haukeland

text: Haukeland pelasi Stjernen Hockeyn U17-junioreissa, jonka jälkeen hän siirtyi vain 15-vuotiaana Ruotsiin ja IF Björklövenin J18-junioreihin kaudeksi 2010–2011. Kaudella 2011–2012 Haukeland puki myös seuran miesten joukkueen paidan viiteen otteluun Ruotsin kolmanneksi korkeimmalla sarjatasolla maan I-divisioonassa. Kaudeksi 2012–2013 hän palasi kotimaahansa ja siirtyi Stjernenin A-nuoriin. Haukeland debytoi kauden aikana myös seuran miesten joukkueessa, jossa hän pelasi kaksi runkosarjaottelua GET-ligaenissa. Haukeland debytoi liigassa 3. helmikuuta 2013 vieraissa Frisk Askeria vastaan, kun hänet vaihdettiin Stjernenin maalille loukkaantuneen Pål Grotnesin tilalle ottelun toiseen erään. Haukeland päästi taaksee kaksi maalia, mutta Stjernen voitti ottelun lukemin 2–3.


title: Henrik Haukeland

text: Toukokuussa 2013 Haukeland teki kaksivuotisen sopimuksen Stjernen Hockeyn GET-ligaen -joukkueen kanssa. Hän lähti kauteen 2013–2014 Chris-Henrik Nygårdin aisaparina ja pelasi varsin tasaisella vastuunjaolla 20 runkosarja- ja viisi karsintasarjan ottelua torjuen yhden nollapelin. Kaudella 2014–2015 Haukeland nousi Nygårdin ohi Stjernenin selkeäksi ykkösmaalivahdiksi ja hän pelasi 42 runkosarja- ja neljä playoff-ottelua torjuen kaksi nollapeliä.


title: Henrik Haukeland

text: Kaudeksi 2015–2016 Haukeland siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Leksands IF:ään. Hän lähti kauteen Frans Tuohimaan aisaparina. Tuohimaa pelasi suurimman osan runkosarjan otteluista, joita Haukelandille kertyi puolestaan 22, joissa hän torjui yhden nollapelin. SHL:n nousukarsinnoissa Haukeland nousi Leksandin ykkösmaalivahdiksi ja hän torjui joukkueen lopulta SHL:ään. Haukeland torjui ottelusarjan seitsemännessä ottelussa vieraissa MODO Hockeyta vastaan 47 kertaa, kun Leksand voitti ratkaisevan ottelun jatkoajalla lukemin 3-4. Sarjanousupäivänä Haukeland teki Leksandin kanssa kaksivuotisen jatkosopimuksen. Kaudella 2016–2017 hän toimi lähinnä joukkueen kakkosmaalivahtina Atte Engrenille ja pelasi runkosarjassa 22 ottelua. Karsintasarjassa he jakoivat varsin tasaisesti Leksandin torjuntavastuun. Mora IK voitti ottelusarjan kuitenkin lukemin 4–2 ja Leksand putosi takaisin Allsvenskaniin.


title: Henrik Haukeland

text: Haukeland ei jatkanut Leksandissa enää toista sopimuskauttaan, vaan hän siirtyi kaudeksi 2017–2018 vuoden mittaisella sopimuksella jatkamaan uraansa Allsvenskan-joukkue Timrå IK:hon. Haukeland toimi joukkueen selkeänä ykkösmaalivahtina ja torjui 37 runkosarjaottelussa seitsemän nollapeliä, mikä oli eniten koko sarjassa. Hänellä oli myös Allsvenskanin paras torjuntaprosentti (92.9%) ja päästettyjen maalien keskiarvo (1.72). Haukeland eteni Timrån kanssa SHL:n karsintoihin saakka. Seitsemännessä ja ratkaisevassa karsintasarjan ottelussa 6. huhtikuuta 2018 vieraissa Karlskrona HK:ta vastaan hän onnistui torjumaan nollapelin Timrån voitettua ottelun lukemin 0–2. Haukeland torjui ottelussa 36 kertaa. Timrå nousi kauden päätteeksi SHL:ään.


title: Henrik Haukeland

text: Haukeland siirtyi kaudeksi 2018–2019 vuoden mittaisella sopimuksella Turun Palloseuraan.


title: Henrik Haukeland

text: Haukeland edusti Norjaa Sotšin olympiakisoissa 2018, joissa hän toimi lähes koko turnauksen ajan joukkueensa kakkosmaalivahtina Lars Haugenille. Haukeland pelasi ainoastaan kaksi erää puolivälieräottelussa Venäläisiä olympiaurheilijoita vastaan. Hän pelasi myös Sotšin olympialaisten karsinnoissa, jolloin Haukeland toimi Norjan pääasiallisena kakkosmaalivahtina ja sai Kazakstania vastaan pelatussa ottelussa jääaikaa vain 15 sekuntia.


title: Henrik Haukeland

text: Haukeland pelasi myös MM-kilpailuissa vuosina 2017 ja 2018. Ensimmäisessä turnauksessa hän toimi turnauksessa pääasiassa joukkueensa kakkosmaalivahtina Lars Haugenille ja pelasi kaksi ottelua. Vuoden 2018 turnauksessa Haukeland jakoi varsin tasaisesti torjuntavastuun Haugenin kanssa ja pelasi neljä ottelua. Yhteensä hän on pelannut 20 A-maaottelua. Haukeland teki A-maajoukkuedebyyttinsä Euro Ice Hockey Challengessa 10. helmikuuta 2016 Etelä-Koreaa vastaan. Hän torjui Norjan 5–2-voittoon päättyneessä ottelussa 15 kertaa.


title: Henrik Haukeland

text: Haukeland pelasi myös alle 20-vuotiaiden MM-kilpailuissa vuonna 2014. Hänen turnauksensa eteni melko heikosti, sillä Haukeland päästi kymmenen maalia avausottelussa Venäjää vastaan, joka päättyi lopulta Norjan 0–11-murskatappioon. Hän päästi kymmenen maalia myös alkulohkon kolmannessa ottelussa Ruotsia vastaan, joka päättyi puolestaan Norjan 0–10-tappioon. Lopputurnauksen ajan joukkueen torjuntavastuun kantoi lopulta Joachim Svendsen. Haukeland edusti Norjan alle 20-vuotiaiden maajoukkuetta myös U20 Super Challengessa syksyllä 2013.


title: Toni Bou

text: Toni Bou (s. 17. lokakuuta 1986 Piera, Katalonia, Espanja) on espanjalainen trial-kuljettaja. Hän on voittanut trialin maailmanmestaruuden ennätykselliset yksitoista kertaa vuosina 2007–2017. Trialin hallimaailmanmestaruuden hän on voittanut samaten yksitoista kertaa vuosina 2007–2017.


title: Adam Raga

text: Adam Raga (s. 29. maaliskuuta 1982 Ulldecona, Tarragona, Espanja) on espanjalainen trial-kuljettaja. Hän on voittanut trialin maailmanmestaruuden vuosina 2005 ja 2006 sekä trialin hallimaailmanmestaruuden vuosina 2003–2006.


title: Juha Niemiö

text: Juha Niemiö on suomalainen, Pälkäneellä asuva keittiömestari. Hän edusti Suomea vuoden 1993 Bocuse d’Or -kokkikilpailussa.


title: Juha Niemiö

text: Niemiö siirtyi keväällä 2004 Haikon kartanon keittiömestarin tehtävistä tamperelaisen ravintola Bodega Saludin keittiöpäälliköksi. Sittemmin hän siirtyi Tampereen Messujen tytäryhtiö Finnrestan konsultoivaksi keittiömestariksi. Niemiö on työskennellyt aiemmin muun muassa Näsinneulan, hotelli Rosendahlin, Wälskärin kellarin, Kaivohuoneen ja Kulosaaren kasinon palveluksessa.


title: Juha Niemiö

text: Luottamustehtävänään hän on toiminut muun muassa Suomen keittiömestareiden ja Suomen kokkimaajoukkueen hallituksen jäsenenä, aiemmin myös joukkueen valmentajana ja johtajana.


Luettelo Laihian julkisista taideteoksista ja muistomerkeistä sisältää pohjalaisen Laihian kunnassa olevat pysyvät patsaat, muistomerkit ja muistolaatat.


title: Fredrik Skagen

text: Fredrik Skagen ( 30. joulukuuta 1936 Trondheim, Norja – 20. heinäkuuta 2017 Trondheim, Norja) oli norjalainen kirjailija, joka on kirjoittanut pääasiassa rikoskirjoja mutta myös joitakin lastenkirjoja. Hän on suosituimpia ja merkittävimpiä norjalaisia jännityskirjailijoita.


title: Fredrik Skagen

text: Skagen on käynyt Norjan kirjastokoulun 1960–1961 ja työskennellyt kirjastonhoitajana 1961–1969 ja yliopistokirjatonhoitajana Trondheimissa Norjan teknillisessä korkeakoulussa 1969–1975. Vuodesta 1976 hän oli päätoiminen kirjailija. Hän soitti harrastuksekseen pianolla jazzmusiikkia ja harrasti myös jalkapalloa, ja hän hyödynsi näitä harrastuksia kirjoissaan.


title: Fredrik Skagen

text: Skagenin teoksissa on keskeistä se, kuinka rikollinen saadaan kiinni, ei niinkään se, kuka rikoksentekijä on, ja siksi ne luokitellaan jännityskirjallisuuteen. Kirjojen tapahtumapaikka on usein Trondheim, jossa hän on enimmäkseen asunut.


title: Fredrik Skagen

text: Skagenin esikoisteos "Jakten etter Auriga" ilmestyi 1968. Hänen kirjojensa päähenkilöitä on Morten Martens, joka on norjalaisen rikoskirjallisuuden johdonmukaisimpia antisankareita. Hän on pääehenkilö seitsemässä romaanissa. Toinen hänen kirjojensa päähenkilö on Trondheimin poliisissa työskentelevä Christian Rønnes.


title: Fredrik Skagen

text: Jännityskirjojen ohella Skagen on kirjoittanut lastenkirjoja, joista on suomennettu "Matti Maradona", novellikokoelmia sekä dokumenttiromaanin "Purpurhjertene", joka kertoo norjalaisen Vietnam-sotilaan tarinan. Sen dokumentaarisuudesta on kuitenkin kiistelty.


title: Pileaattinen

text: Pileaattinen kääpä tai sieni on lakillinen itiöemä. Se on myös erilainen lakin ylä- ja alapinnalta, ja ulkonee alustastaan esimerkiksi kaviomaisesti, kynsimäisesti, joskus jalallisena.


title: Pileaattinen

text: Resupinaattisessa käävässä on itiöemä, jossa itiömalto syntyy suoraan kasvualustan pinnalle pinnanmyöteisesti ja jonka itiöt sijaitsevat itiöemän yläpinnalla tai reunoissa.


title: Pileaattinen

text: Puoliresupinaattiset itiöemät ovat pileaattisen ja resupinaattisen välimuotoja.


title: Operaatio Anaconda

text: Operaatio Anaconda oli 4.–18. maaliskuuta 2002 osana operaatio Enduring Freedomia toteutettu hyökkäys talibanin ja al-Qaedan taistelijoita vastaan Shah-i-Kotin laaksossa Itä-Afganistanissa. Taistelua leimasivat useat virheelliset tiedustelutiedot ja suurin osa alueella olleista kapinallisista pääsi pakenemaan Yhdysvaltojen johtaman koalition kärsiessä tappioina 15 kaatunutta ja 82 haavoittunutta.


title: Operaatio Anaconda

text: Operaatio Anaconda toteutettiin osana suurempaa operaatio Enduring Freedomia ja se toteutettiin Paktian maakunnassa Shah-i-Kotin laaksossa Itä-Afganistanissa. Monet talibanin ja al-Qaedan taistelijoista olivat paenneet alueelta Tora Boran taistelun jälkeen joulukuussa 2001, mutta taistelijat olivat alkaneet palata alueelle seuraavan vuoden alussa. Operaatio Anacondan tarkoituksena oli ajaa vihollinen alueelta ja estää näitä keskittämästä joukkoja usein keväällä alkaneita hyökkäyksiä varten. Liikkeellä oli myös huhuja, joiden mukaan talibanin komentaja Mullah Mohammed Omar ja al-Qaedan johtaja Osama bin Laden olisivat olleet tuolloin alueella.


title: Operaatio Anaconda

text: Operation Anaconda alkoi 1. maaliskuuta 2002 ja siihen osallistui joukkoja Yhdysvalloista, Yhdistyneestä kuningaskunnasta, Ranskasta Australiata, Tanskasta, Saksasta, Alankomaista, Uudesta-Seelannista ja Norjasta, sekä Afganistanin armeijasta. Erikoisjoukkoja oli tuotu alueelle etukäteen ja ne olivat perustaneet etuasemia tiedustelua varten. Yhdysvalloilla oli alueella noin 1 200 sotilasta, Afganistanin armeijalla noin 1 000 ja muilla mailla yhteensä noin 200. Ilmatukea saatiin Yhdysvaltojen ilmavoimien ohelta Britannian ja Ranskan ilmavoimilta.


title: Operaatio Anaconda

text: Yhdysvaltojen johtaman koalition tiedustelun mukaan alueella oli noin 250 talibanin ja al-Qaedan jäsentä, mutta arvio osoittautui virheelliseksi. Todellisuudessa kapinallisten määrä oli noin 1 000. Samaan tapaan virheellinen oli uskomus siitä, että vihollinen olisi sijoittunut pääasiassa laakson pohjalle. Koalition maaoperaatioita hankaloitti alueen vaikeakulkuinen maasto. Alue oli vuoristoa ja täynnä luolia ja rotkoja, jonne vihollisen oli mahdollista piiloutua ja jonne suurin osa sen joukoista oli sijoittunut. Kapinallisilla oli lisäksi raskasta aseistusta, kuten konekiväärejä, kranaatinheittimiä ja tykistöä.


title: Operaatio Anaconda

text: Laaksossa oletettiin olevan noin 800 siviiliä ja siviiliuhrien välttämiseksi Afganistan armeijan oli määrä edetä laaksoon lännestä ja ajaa kapinalliset koalition joukkojen tukkimille pakoreiteille. Todellisuudessa laaksossa ei kuitenkaan ollut siviilejä ja kiivas vastarinta pysähdytti afgaanien etenemisen nopeasti. Operaatiota tukeakseen koalitio turvautui ilmaiskuihin ja ohjuksiin kapinallisten asemia vastaan. Operaation aikana vihollisen asemiin pudotettiin yli 3 500 pommia tai ohjusta. Ilmavoimien tukemana koalition joukot etenivät laaksosta vuorille.


title: Operaatio Anaconda

text: 4. maaliskuuta Navy SEAL -ryhmää kuljettanut helikopteri joutui vihollisen tulituksen kohteeksi Takur Ghar-vuoren huipulla. Yksi Navy SEAL -ryhmän jäsenistä putosi kopterista ja kuoli, mutta muut laskettiin onnistuneesti huipulle. Huipulla he kohtasivat vihollisen, jolla oli konekiväärejä ja sinkoja. Ryhmä yritettiin pelastaa huipulta, jolloin toinen helikopteri sai osuman ja putosi. Vielä seitsemän amerikkalaista sai surmansa, ennen kuin heidät saatiin evakuoitua vuorelta.


title: Operaatio Anaconda

text: Kapinalliset alkoivat lopulta vetäytyä laaksosta ja 12. maaliskuuta etenevät joukot kohtasivat vain pientä vastarintaa. Operaatio Anaconda päättyi virallisesti 18. maaliskuuta, vaikkakin joitakin pienimuotoisia yhteenottoja käytiin vielä seuraavan kuun puolella. Koalition joukkojen tappiot operaation aikana olivat yhteensä 15 kuollutta ja 82 haavoittunutta. Kuolleista 8 ja haavoittuneista 72 olivat amerikkalaissotilaita. Kapinallisten tappioiksi on arvioitu noin 300–400 kuollutta, mutta suurin osa laaksossa olleista kapinallisista pääsi vetäytymään muille alueille.


title: Galicia (L51)

text: Galicia (runkonumero L51) on Espanjan laivaston vuonna 1997 vesillelaskettu Galicia-luokan maihinnousualus.


title: Galicia (L51)

text: Alus tilattiin vuonna 1991 Empresa Nacional Bazánilta Ferrolista, missä köli laskettiin toukokuussa 1996. Alus laskettiin vesille 21. heinäkuuta 1997 ja otettiin palvelukseen 29. huhtikuuta 1998.


title: Galicia (L51)

text: Alus on palveluksessa.


title: A Flock of Seagulls (albumi)

text: A Flock of Seagulls on brittiläisen uuden aallon yhtyeen A Flock of Seagullsin eponyymi esikoisalbumi, joka julkaistiin Jive Recordsilla 30. huhtikuuta 1982. Albumilta julkaistiin kansainväliseksi hitiksi tullut single ”I Ran (So Far Away)”, joka sijoittui muun muassa Australian musiikkilistan 1. sijalle.


title: Castilla (L52)

text: Castilla (runkonumero L52) on Espanjan laivaston vuonna 1999 vesillelaskettu Galicia-luokan maihinnousualus.


title: Castilla (L52)

text: Alus tilattiin vuonna 1991 Empresa Nacional Bazánilta Ferrolista, missä köli laskettiin toukokuussa 1997. Alus laskettiin vesille 14. kesäkuuta 1999 ja otettiin palvelukseen 29. kesäkuuta 2000.


title: Castilla (L52)

text: Alus oli 28. lokakuuta 2004 Cap-Haïtieniessa Haitissa, missä se laski maihin merijalkaväkeä.


title: Castilla (L52)

text: Alus osallistui lippulaivana Naton harjoitukseen operation Loyal Mariner 2005. Espanja lähetti syyskuussa 2005 aluksen New Orleansiin Naton operaatioon, jossa avustettiin hurrikaani Katrinan uhreiksi joutuneita. Alus osallistui lippulaivana Naton harjoitukseen operaatio Brilliant Mariner 2006:een sekä operaatio Steadfast Jackpot 2006:een.


title: Castilla (L52)

text: Haitilla tapahtui 12. tammikuuta 2010 voimakas magnitudin 7 maanjäristys. Espanjan hallitus ilmoitti 19. tammikuuta toimittavansa alueelle kenttäsairaalan, 50 hengen lääkintäosaston ja 450 sotilasta. Avun toimittavalla "Castillalla" oli lisäksi kolme helikopteria sekä veneitä. Alus lähti Rotasta 22. tammikuuta Petit-Goâveen Haitille mukanaan 423 sotilasta ja neljä helikopteria.


title: Castilla (L52)

text: Alus saapui 1. helmikuuta San Juaniin Puerto Ricoon vastaanottaakseen lisää avustusmateriaalia. Alus saapui 4. helmikuuta Petit-Goâveen ja seuraavana päivänä aloitettiin maihinnousualuksen lastin siirto maihin. Aluksen odotettiin pysyvän alueella kolme kuukautta.


title: Castilla (L52)

text: Alus lähetettiin 10. toukokuuta avustamaan moottorijahti "Sagamaria", jolla oli miehistönjäsen loukkaantunut. Loukkaantunut siirrettiin "Castillalle", jossa ensiaputoimet aloitettiin. Loukkaantunut siirrettiin Azoreille saamaan jatkohoitoa.


title: Ria Bartok

text: Marie-Louise Pleiss, joka tunnettiin taiteilijanimeltä Ria Bartok (28. tammikuuta 1943 – 2. maaliskuuta 1970), oli ranskalainen yé-yé-musiikin laulaja.


title: Ria Bartok

text: Bartok oli oopperalaulajan tytär. Hän tuli kuuluisaksi 20-vuotiaana kappaleella ”Parce que j’ai revu François”. Muita hänen tunnettuja kappaleitaan olivat muun muassa ”Et quelque chose ma dit” ja ”Écoute mon cœur”.


title: Ria Bartok

text: Bartokin viimeinen Ranskan konsertti oli 13. toukokuuta 1967. Hän kuoli tulipalossa vuonna 1970 vain 27 vuoden ikäisenä.


title: Painovoiman sateenkaari

text: Painovoiman sateenkaari ("Gravity’s Rainbow") on Thomas Pynchonin 1973 ilmestynyt postmodernistinen pääteos. Kirjan on suomentanut Juhani Lindholm ja julkaissut Teos vuonna 2014.


title: Painovoiman sateenkaari

text: "Painovoiman sateenkaarta" pidetään Pynchonin pääteoksena, ja siihen hänen kulttimaineensa perustuu. Se on apokalyptinen teos. Sitä pidetään Herman Melvillen "Moby Dickin" postmodernina vastineena. Romaani palkittiin National Book Award -palkinnolla. Vuonna 1975 Pynchon kieltäytyi Yhdysvaltain taide- ja kirjallisuusakatemian hänelle myöntämästä William Dean Howells -ansiomerkistä.


title: Painovoiman sateenkaari

text: Teos sisältää monia erilaisia tyylejä, kulttuurisia viittauksia, riimejä ja erikoisalojen sanastoa. Yleisesti ottaen teoksesta on käännöksiä vain muutamalla kielellä, kuten saksa, italia, espanja, japani, portugali ja ranska, sillä sen kääntämistä on pidetty liki mahdottomana tehtävänä. Lukijoiden ja kääntäjien avuksi on julkaistu muutamia selitysteoksia, kuten Steven C. Weisenburgerin "A Gravity’s Rainbow Companion".


title: Painovoiman sateenkaari

text: Pynchonista väitellyt tutkija Tiina Käkelä-Puumala sanoo, että ensimmäiseen lukukertaan meni vuosi, ja hän ymmärsi tekstistä suunnilleen puolet, mutta hän ymmärsi myös, ettei ”ollut koskaan lukenut mitään vastaavaa”. Teoksen suomentajan Juhani Lindholmin mukaan teos on paitsi satiiri nykyajasta, myös hätähuuto.


title: USS Paul Revere (APA-248)

text: USS Paul Revere (runkonumero APA/LPA-248) oli Yhdysvaltain laivaston Paul Revere -luokan maihinnousualus.


title: USS Paul Revere (APA-248)

text: Alus tilattiin New York Shipbuilding Corporationilta Camdenista New Jerseystä, missä köli laskettiin 15. toukokuuta 1952 alun perin vesille Maritime Adminstrationin (MARAD) runkona 27. Alus laskettiin vesille 11. huhtikuuta 1953 nimellä "SS Diamond Mariner" kumminaan rouva Franklin Ewers. Alus luovutettiin 22. joulukuuta MARADille. Prudential Steamship Corporation operoi aluksella, kunnes se siirrettiin reserviin 24. heinäkuuta 1954.


title: USS Paul Revere (APA-248)

text: Yhdysvaltain laivasto lunasti 14. syyskuuta 1956 aluksen luokitellen sen APA-248:ksi nimellä "Paul Revere" 4. kesäkuuta 1956. Aluksen muutostyöt toteutti Todd Shipyardin Los Angelesin yksikkö San Pedrossa Kaliforniassa. Alus otettiin palvelukseen Long Beachissa 3. syyskuuta 1958 ensimmäisenä päällikkönään Robert Erly.


title: USS Paul Revere (APA-248)

text: Vastaanottotestien jälkeen alus oli seuraavan vuoden erilaisissa maihinnousuoperaatioissa, joita olivat marraskuussa 1958 Rocky Roads San Diegossa, helmikuussa 1959 Twin Peaks Camp Pendletonissa, elokuussa PACNAMIDLEX Del Marissa, syyskuussa Clear Ridge Kalifornian rannikolla ja marraskuussa Totem Pole Kodiakissa. Vuosina 1960-1961 alus oli valmiusaluksena, jolloin alus oli miehitettynä ja täysin varustettuna koko ajan. Lisäksi aluksella oli valmius siirtää merijalkaväkipataljoona maihin lyhyellä varoitusajalla mihin tahansa Tyynellämerellä.


title: USS Paul Revere (APA-248)

text: Laosin kriisi alkoi 21. maaliskuuta 1961, jolloin alus määrättiin kaakkoisaasian rannikolle. Alus oli alueella kaikkiaan 54 vuorokautta, kunnes kriisi laimeni. Alus palasi vapauduttuaan tehtävästä Etelä-Kiinan merelle partioimaan.


title: USS Paul Revere (APA-248)

text: Tammikuussa 1962 palattuaan Yhdysvaltoihin alus osallistui pelastusoperaatioon, kun helikopteri putosi mereen sukellusveneidentorjuntaharjoituksessa. Alukselta lähetetty vene pelasti kolme helikopterin miehistönjäsentä kuudessa minuutissa.


title: USS Paul Revere (APA-248)

text: Huollon jälkeen alus oli 5-6 kuukautta läntisellä Tyynellämerellä vieraillen muun muassa Subicinlahdella, Hong Kongissa ja Japanin satamissa. Vuonna 1963 aluksen tehtävä läntisellä Tyynellämerellä päättyi palaten koulutukseen.


title: USS Paul Revere (APA-248)

text: Alus lähti 28. tammikuuta 1964 San Diegosta Pearl Harboriin neljännelle purjehdukselleen Tyynellemerelle. Alus osallistui Coco Palm -harjoitukseen, jossa harjoiteltiin saattueen suojaamista. Pearl Harborista alus lähti Bucknerinlahdelle valmistautuen suurimpaan toisen maailmansodan jälkeiseen maihinnousuun. Back Pack harjoitukseen osallistui 50 000 Yhdysvaltain ja Taiwanin asevoimien sotilasta ja yli 125 alusta. Harjoitus järjestettiin Taiwanin lounaisrannikolla ja se päättyi 12. maaliskuuta. Toukokuussa alus osallistui SEATOn Ligtas-harjoitukseen Filippiineillä ja heinäkuussa Numazussa Japanissa Minute Hand -harjoitukseen. Yhdysvaltoihin paluu oli toinen saattueharjoitus Mad Butt ja alus saapui San Diegoon 6. elokuuta.


title: USS Paul Revere (APA-248)

text: Alus poistettiin palveluksesta ja se poistettiin alusluettelosta 1. tammikuuta 1980.


title: USS Paul Revere (APA-248)

text: Alus myytiin osana Security Assistance Programin mukaisesti Espanjalle 17. tammikuuta. Alus liitettiin Espanjan laivastoon nimellä "Castilla" (L21).


title: USS Paul Revere (APA-248)

text: Alus poistettiin palveluksesta 6. kesäkuuta 1998 ja se romutettiin vuonna 2000 Puerto de Santa Maríassa Espanjassa.


title: Poru-aktio

text: Poru-aktio on taiteilijaseura NYTE ry:n performanssi, jota se esitti vuonna 1990 Eurassa, Porissa ja Unkarissa sekä vuonna 1991 Kuubassa. Poru-aktion TV-taltiointi esitettiin Musta Ikaros -ohjelmassa vuonna 1992. Vuoden 1990 esityksissä Poru-aktiota toteuttivat taiteilijat Eija Hannus, Saija Hairo, Kaisu Koivisto, Jere Kuusinen, Rolf Lehtinen, Henry Merimaa, Päivi Setälä, Pia Puisto, Pertti Saari, Sinikka Santikko, Veijo Setälä ja Matti Vuorenpää.


title: Poru-aktio

text: NYTE ry esitti Poru-aktion ensimmäisen kerran Eurassa 25.8.1990 järjestetyn ympäristötaidetapahtuman päätapahtumana. Tapahtuma sijoittui Eurajokeen ja sen rannoille ja sen tarkoituksena oli nostaa esille Eurajoen tilaa ja suojelua.Jokeen oli aiempana vuonna levinnyt rikkihappoa ja myöhemmin lipeää. 31.8.1990 taiteilijaseura esitti teoksen myös Kokemäenjoen rannassa Porissa. Marraskuussa 1990 NYTE ry toteutti nättelyn Egerissä, jolloin Poru-aktio esitettiin Eger-joen rannalla.


title: Poru-aktio

text: Poru-aktiosta kuvattiin myös videoesitys Karhuluodossa meren rannalla, jonka Ylen TV 1 esitti 16.5.1991 Musta Ikaros -kulttuuriohjelmassa. Vuoden 1991 marraskuussa yhdistys teki tutustumis- ja performanssimatkan Kuubaan, jolloin Poru-aktio nähtiin Havannassa sekä .


title: Poru-aktio

text: Poru-aktio -performanssin esittäjät olivat pukeutuneet vihreisiin sairaalahenkilökunnan asuihin sekä hengityssuojaimiin. Performanssissa käytettiin lavasteena televisioruutuja, joissa näkyi videokuvaa. Joki muodosti olennaisen osan performanssin ympäristöä, sillä siitä nostettiin pohjamutaa osaksi performanssia. Taustamusiikkina performanssissa käytettiin yksitoikkoista hidasta rytmiä. Performanssissa kuljetettiin veneellä alaston mieshenkilö rantaan, mikä oli viittaus Lemminkäisen tarinaan.


title: Fenyylipropanoliamiini

text: Fenyylipropanoliamiini eli norefedriini (CHNO) on aromaattisiin alkanoliamiineihin eli aminoalkoholeihin kuuluva orgaaninen yhdiste. Yhdistettä voidaan käyttää muun muassa allergisen nuhan hoitoon ja laihdutuslääkkeenä, mutta se on haittavaikutuksien vuoksi vedetty markkinoilta eräissä maissa.


title: Fenyylipropanoliamiini

text: Huoneenlämpötilassa fenyylipropanoliamiini on kiteistä ainetta. Yhdiste on emäs, ja sen pK-arvo on 9,44. Fenyylipropanoliamiini on sympatomimeettinen yhdiste ja sitoutuu adrenergisiin α- ja β-reseptoreihin. Se aktivoi keskushermostoa ja supistaa verisuonia. Vaikutukset ovat hieman vähäisempiä kuin efedriinillä. Fenyylipropanoliamiinia voidaan käyttää vähentämään nenän tukkoisuutta, koska se supistaa nenän limakalvoja ja vähentää siten turvotusta.


title: Fenyylipropanoliamiini

text: Fenyylipropanoliamiinilla on myös ruokahalua vähentävä ominaisuus, minkä vuoksi sitä on käytetty laihdutuslääkkeenä. Tyypillisiä fenyylipropanoliamiinin aiheuttamia haittavaikutuksia ovat hermostuneisuus, unettomuus, huimaus ja pääkipu. Yhdisteen on havaittu kasvattavan aivoverenvuodon riskiä nuorilla naisilla, minkä vuoksi se vedettiin Yhdysvalloissa markkinoilta vuonna 2000 ja Kanadassa vuonna 2001. Huomiota on myös herättänyt fenyylipropanolin mahdollinen käyttö amfetamiinin valmistukseen.


title: Fenyylipropanoliamiini

text: Fenyylipropanoliamiinia valmistetaan lähtien propiofenonista. Ensimmäisessä vaiheessa propiofenonista muodostetaan oksimiinojohdannainen, joka pelkistetään vedyttämällä jalometallikatalyyttien läsnä ollessa fenyylipropanoliamiiniksi.


title: Kari Hämäläinen

text: Kari Hämäläinen (s. 28. huhtikuuta 1967) on suomalainen taloustieteilijä. Hän toimii johtavana tutkijana Valtion taloudellisessa tutkimuskeskuksessa (VATT). Aiemmin Hämäläinen on työskennellyt muun muassa Palkansaajien tutkimuslaitoksessa, taloustieteen vt. professorina Helsingin kauppakorkeakoulussa, valtioneuvoston kansliassa, Elinkeinoelämän tutkimuslaitoksessa, Jyväskylän yliopistossa sekä VATT:ssa johtavana ekonomistina ja tutkimusjohtajana. Hämäläinen on erikoistunut työmarkkinoiden ja työvoimapolitiikan kysymyksiin. Hän on Jyväskylän yliopiston dosentti.


title: Kari Hämäläinen

text: Hämäläinen on koulutukseltaan taloustieteen tohtori. Hän väitteli tohtoriksi Warwickin yliopistosta vuonna 1999 otsikolla "The employment and unemployment effects of Finnish active labour market programmes".


title: Arkipäivän syyhy

text: Arkipäivän syyhy on porilaisen taiteilijaseura NYTE ry:n vuonna 1993 toteuttama kokonaisuus, johon sisältyi taidenäyttely ja performanssi.


title: Arkipäivän syyhy

text: "Arkipäivän syyhy" -näyttely oli esillä Poriginal galleriassa 17.4.-4.5.1993. Taiteilijaseura NYTE ry:ltä oli gallerian yläkerrassa esillä videoteoksia ja alakertaan taiteilijaseura oli kutsunut taiteilija Miina Äkkijyrkän. Äkkijyrkältä esillä oli lehmäaiheisia piirustuksia ja veistoksia.


title: Arkipäivän syyhy

text: NYTE ry:n videoissa vanhat uskomukset, jokapäiväiset tottumukset sekä kuvitteelliset ainekset sekoittuivat keskenään. Näyttelytiedotteessaan nyteläiset kirjoittivat: "Arki on täynnä tapoja ja tottumuksia. Asioita, joita teemme sen kummemmin ajattelematta syytä. "Aina ennenkin on tehty niin". Kansanperinne, uskomukset, taikausko ja arkiset tavat muuntuvat ajan mittaan. Karhunpeijaiset, parantava reikävesi, myyttiset eläimet, arkipäiväiset terveyden ja mammonan loitsuamiset saavat uuden muodon viimeistään NYTEläisten käsittelyssä." Näyttelyssä olleiden videoiden musiikillisen osuuden teki nakkilalainen The World Mänkeri Orchestra EtnoPojat -yhtye.


title: Arkipäivän syyhy

text: "Arkipäivän syyhy" -performanssi syntyi taiteilijaseura NYTE ry:n ja The World Mänkeri Orchestra EtnoPojat -yhtyeen yhteistyönä. Performanssi esitettiin Porin taidemuseossa 23.4.1993 ja sen kesto oli noin 25 minuuttia. NYTE ry:stä performanssissa esiintyivät Saija Hairo, Eija Hannus, Kaisu Koivisto, Kaisa Kukkasmäki, Marja-Leena Kukkasmäki, Erja Lehtonen, Henry Merimaa, Päivi Setälä (o.s. Mikkonen), Pia Puisto, Sinikka Santikko, Jari Sunnari ja Anna Teponoja. EtnoPojat -yhtye oli mukana performanssissa kokonaisuudessaan.


title: Arkipäivän syyhy

text: Performanssissa tarkasteltiin ihmisen kehittämiä tottumuksia sekä rituaaleja ja niiden ilmenemistä nykypäivän arkielämässä. Nyteläiset ovat haastetteluissa kertoneet tutkineensa esitystä varten mm. karhunpeijaisia, reikävedellä parantamista ja lasten loruleikkejä. EtnoPojat pyydettiin mukaan, koska yhtyeen musiikillisten ideoiden huomattiin sopivan yhteen performanssin perusajatuksen kanssa. Tiivistetysti nyteläisten mukaan performanssissa oli kysymys elämästä ja kuolemasta, ei pelkästään fyysisestä vaan myös tunteiden kuolemisesta. Performanssin esitteessä esityksen sisältöä avattiin seuraavasti: "Arkipäivän syyhy kertoo ihmisistä, meistä, jotka haluamme parantua syyhystä, ja voimasta, joka estää parantumisen. Se kertoo halustamme säröisämpään elämään pois arkipäivän syyhystä ja liiasta keveydestä: Haluamme viettää omaa karnevaalia, koettaa unohtaa syyhyn, mutta elämä on liian lyhyt, jotta oppisimme unohtamaan. Inhimillinen halumme miellyttää, vastata oletettuihin ja todellisiin odotuksiin vie meitä. Oma karnevaali saattaa jäädä lyhyeksi. On helppo tehdä kuten toisetkin, kyselemättä, helppo noudattaa käskyjä, kyselemättä."


title: Arkipäivän syyhy

text: Videotaltiointi performanssista, Porin taidemuseon arkistosivusto.


title: Zouzou

text: Danièle Ciarlet, joka tunnetaan taiteilijanimeltään Zouzou (s. 29. marraskuuta 1943), on ranskalainen malli, näyttelijä, laulaja sekä 1960-luvun ja 1970-luvun alun ikoni. Hänet tunnetaan pääroolistaan Éric Rohmerin vuoden 1972 elokuvassa "Rakkaus iltapäivällä". Zouzoun uraa haittasi jatkuvasti hänen riippuvaisuutensa heroiiniin ja muihin huumeisiin. Hän meni kahdeksi vuodeksi huumevieroitukseen Antilleihin.


title: Jäähäät

text: Jäähäät on NYTE ry:n ja Mieskuoro huutajien yhteisperformanssi, joka esitettiin Porin kauppatorilla 2.3.1991. Performanssi kommentoi tuolloin ajankohtaisia Vilnan verilöylyn tapahtumia Liettuassa. Erään liettualaisen tytön alavartalo oli murskautunut panssarivaunun alle, ennen kuolemaansa hän suri sitä, ettei voisi tanssia omissa häissään. Performanssin ympäristö koostui torille pystyyn nostetuista ruumisarkuista, jotka asetettu ympyräksi. Ympyrän keskelle oli asetettu arkku, jossa riippui valkoinen hame. Itse performanssi koostui siitä, että morsioiksi ja sulhasiksi pukeutuneet esiintyjät siirtyivät keskusarkun ääreen. Tämän jälkeen morsiot ja sulhaset tanssivat häävalssia. Huutajat säestivät performanssia laulullaan. Kriitikko Erkki Linnala kommentoi arviossaan performanssia älykkääksi, mutta myös kärsineen paikan ja ajan valinnasta. Performanssia oli toteuttamassa taiteilijaseura NYTE:stä taiteilijat Päivi Setälä, Rolf Lehtinen, Henry Merimaa, Veijo Setälä, Eija Hannus, Katja Rauhanen, Kaisu Koivisto, Marja-Leena Kukkasmäki, Sinikka Santikko, Irma Taivainen, Salla Syvänne, Pia Puisto, Jere Kuusinen.


title: Pirjo Koppi

text: Pirjo Koppi (s. 1975) on suomalainen floristimestari. Koppi valmistui floristimestariksi 2000 ja sitä ennen floristiksi 1995.


title: Pirjo Koppi

text: Kansainväliseen tunnettavuuteen floristisella alalla hän nousi saavutettuaan toisen sijan nuorten kukkasitojien Euroopan mestaruuskilpailuissa (Euro Fleurs, Essen, Germany) 2000, jotka pidettiin IPM-messujen yhteydessä Saksan Essenissä. Sen jälkeen Koppi on kilpaillut monissa kotimaisissa ja kansainvälisissä kukkasidontakilpailuissa hyvällä menestyksellä. Hän saavutti kukkasidonnan maailmanmestaruuskilpailujen pronssimitalin Berliinissä 2015 sekä kukkasidonnan Euroopan mestaruuskilpailujen kolmannen sijan Genovassa 2016. Kukkasidonnan Suomen mestaruuden Koppi voitti 2007.


title: Pirjo Koppi

text: Koppi työskentelee omassa yrityksessään "Floristimestari Pirjo Koppi". Toimialalana maailmanlaajuisesti kukkasidontanäytökset, kurssit ammattilaisille ja kuluttajille, hääkimput ja juhlakoristelut, kukkasidontakilpailujen tuomarointi, ammattitutkintojen arviointi, floristiset projektit.


title: Pirjo Koppi

text: 2014 Beautification With Floral Jewellery- kukkakorukirja. Pirjo Koppi. ISBN 978-952-93-4609-7


title: USS Harlan County (LST-1196)

text: USS Harlan County (runkonumero LST-1196) oli Yhdysvaltain laivaston Newport-luokan maihinnousualus.


title: USS Harlan County (LST-1196)

text: Alus tilattiin National Steel and Shipbuilding Companyltä San Diegosta Kaliforniasta, missä köli laskettiin 7. marraskuuta 1970. Alus laskettiin vesille 24. heinäkuuta 1971 ja otettiin palvelukseen 8. huhtikuuta 1972.


title: USS Harlan County (LST-1196)

text: Alus poistettiin palveluksesta 14. huhtikuuta 1995.


title: USS Harlan County (LST-1196)

text: Alus vuokrattiin Espanjalle, joka liitti sen laivastoonsa nimellä "Pizarro" (L42). Vuonna 1999 Yhdysvaltain hallitus myi aluksen Espanjalle, joka poisti sen palveluksesta 14. joulukuuta 2012. Joulukuussa 2013 ilmoitettiin aluksen mahdollisesta myynnistä Angolalle osana "Principe de Asturiaksen" myyntiä. Alusten myynti kuitenkin epäonnistui ja "Pizarro" myytiin romutettavaksi huhtikuussa 2016 noin miljoonalla dollarilla. Alus romutettiin toukokuusta marraskuuhun Cadizissa.


title: Audio Fashion

text: Audio Fashion on japanilaisen laulaja Jin Akanishin neljäs studioalbumi. Se julkaistiin 22. kesäkuuta 2016.


title: Raudanvesi

text: Raudanvesi on Pohjois-Savossa Kajaanissa ja Sonkajärvellä sijaitseva järvi.


title: Raudanvesi

text: Järven pinta-ala on 910 hehtaaria eli 9,1 neliökilometriä. Se on 6,2 kilometriä pitkä ja 2,7 kilometriä leveä ja sillä on melko yhtenäinen järvenselkä. Järvi on luoteis-kaakko-suuntainen, mutta kaakossa Sokoniemi jakaa järven kaakkoispään Etelälahteen ja Sokolahteen. Luoteispään erityispiirre on Peijonniemi.


title: Raudanvesi

text: Järvessä on laskettu olevan 27 saarta. Niiden yhteispinta-ala on viisi hehtaaria, mikä on noin 0,5 % järven kokonaispinta-alasta. Saarista 24 yli aarin ja loput kolme ovat alle aarin kokoisia. Pohjoisrannassa Huilunniemen edustalla sijaitsee niistä Huilunsaaret, joita on kuusi. Kaakossa Sokoniemen jatkeena ovat Lehtosaaret, joita on kaikkiaan 13. Yksittäisinä saarina ovat Antinsaari järven kaakkoispäässä sekä Lapinsaari ja Koirasaari järven luoteispäässä.


title: Raudanvesi

text: Järvi on luodattu ja siitä on julkaistu syvyyskartat. Sen tilavuus on 21 miljoonaa kuutiometriä eli 0,021 kuutiokilometriä. Järven keskisyvyys on 2,4 metriä ja suurin syvyys on 12,6 metriä. Syvin kohta sijaitsee järvenselän keskellä kulkevassa kolme kilometriä pitkässä pitkittäisessä syvänteessä, jossa on yli kuusi metriä syvää.


title: Raudanvesi

text: Järven rantaviivan pituus on 32 kilometriä, josta saarten rantaviivan yhteispituus on 4 kilometriä. Järven rannat ovat alavaa metsä- tai suomaata. Etelärannalla huomiota kiinnittää laaja avosuoista muodostuva Kilposuon alue, joka on rauhoitettu. Rannoille on rakennettu alle 20 vapaa-ajan asuntoa. Sonkajärven ja Kajaanin välinen kuntaraja jakaa järven lähes puoliksi.


title: Raudanvesi

text: Järvi sijaitsee Vuoksen vesistössä (vesistöaluetunnus 04) Iisalmen reitin valuma-alueen (04.5) Sonkajärven reitin valuma-alueella (04.58), jonka Raudanjoen valuma-alueeseen (04.585) järvi kuuluu. Järven vedenpinnan korkeus on 158,9 metriä mpy.


title: Raudanvesi

text: Raudanveden valuma-alue on vesistöalueensa latva-alueita ja järvi saa pääosan vedestään Venejoesta, joka laskee suoraan Venejärvestä (222 ha), ja Leväsenjoesta, joka laskee lyhyenä jokena suoraan Leväsestä (162 ha). Valuma-alueen muut järvet ja lammet laskevat näihin yläpuolisiin vesistöihin paitsi eräät seuravassa mainitut. Sokolahteen laskee Ruijunpuro, jonka valuma-alueella sijaitsevat Ruijunlammit, Etelälahteen laskee Kokkopuro, jonka valuma-alueella sijaitsevat Alimmainen- ja Ylimmäinen Kokkolampi. Raudanveden laskujoki on Raudanjoki, joka virtaa Raudanlammen läpi matkallaan Sukevanjärveen Sukevassa.


title: Umbra SDK

text: Umbra SDK on Umbra Softwaren grafiikkapintojen optimointiin tarkoitettu väliohjelmisto, jota käyttävät useat laajalti tunnetut peliohjelmistot ja -talot. Ohjelmisto on kehitetty "näkyvyysoptimointiin" ja piilotettujen pintojen poistamiseen ("occlusion culling"), jolla voidaan vähentää renderöintitarvetta huomattavasti.


title: Umbra SDK

text: Tuotteen historia on Hybrid Graphicsin () "näkyvyysoptimointituotteessa", jonka Umbra Software osti vuonna 2006.


title: Umbra SDK

text: Umbra SDK on saatavilla useille alustoille ja sitä käytetään muun muassa "" -pelissä.


title: Umbra SDK

text: Ohjelmisto voidaan integroida pelimoottorien kuten Unreal Engine 4:n kanssa lopulliseen tuotteeseen.


title: Umbra SDK

text: Kehitys perustui nimellä "SurRender Umbra" Timo Ailan työhön Ville Miettisen kanssa yhteistyössä. Tuote nimettiin uudestaan "dPVS" jotta se erottuu "SurRender Enginestä".


title: Väliohjelmisto

text:
Väliohjelmisto () on ohjelmistokomponentti, joka toimii osien tai sovelluksien välisenä rajapintana tai palveluna.
Käytännössä termiä käytetään myös laajemmin eri toiminnallisuuksien toteuttavista ohjelmakomponenteista.


title: Väliohjelmisto

text: Termin varhaisin käyttö on vuodelta 1968 NATO:n ohjelmistokehityskonferenssista, josta on julkaistu raportti tammikuussa 1969.


title: Teuvo Mankonen

text: Teuvo Kalervo Mankonen (1931 – 2. joulukuuta 2017) oli suomalainen nyrkkeilijä ja kunnanvaltuutettu.


title: Teuvo Mankonen

text: Mankonen voitti SM-kultaa 71-kiloisten sarjassa vuonna 1951 ja 75-kiloisissa vuosina 1953, 1961 ja 1962 sekä SM-hopeaa 71-kiloisissa 1951 ja 75-kiloisissa 1954. Maajoukkueessa Mankonen nyrkkeili 1950- ja 1960-luvulla yhteensä 11 kertaa. Urheilu-uransa jälkeen hän toimi myös nyrkkeilyvalmentajana. Hän valmensi muun muassa Eva Wahlströmiä.


title: Teuvo Mankonen

text: Mankonen toimi Loviisan kaupunginvaltuustossa vuosina 1969–1988 ja kaupunginhallituksen puheenjohtajana vuosina 1998–2004. Hän edusti SDP:tä. Vuonna 2012 hän sai Suomen liikuntakulttuurin ja urheilun ansiomitalin kultaisin ristein.


title: Yhtyneet Harja- ja Sivellintehtaat

text: Oy Yhtyneet Harja- ja Sivellintehtaat oli Turussa vuoteen 1971 saakka toiminut harjoja ja siveltimiä valmistanut yritys, joka oli 1900-luvun alussa Pohjoismaiden suurin alallaan. Se toimi 90 vuotta Turun Länsirannan kaupunginosassa Kalastajankadun ja nykyisin matkustajasatamaan johtavan rautatien välissä. Vuodesta 1978 saakka tehtaan tiloissa on toiminut Turun museokeskus.


title: Yhtyneet Harja- ja Sivellintehtaat

text: Yhtyneet Harja- ja Sivellintehtaat muodostui vuonna 1924 Johan Algot Hartmanin ja monella teollisuusalalla toimineen Edvard Åströmin harjanvalmistusyritysten fuusiossa. Hartman oli perustanut Harjateollisuus Oy:n vuonna 1918 Raunistulan Konsantie 12:n kellarikerrokseen. Vuonna 1924 hän osti yhtiökumppaninsa Einar Mattssonin kanssa vuonna 1881 perustetun Ab Åströms Fabriker Oy:n omistaman harja- ja sivellintehtaan Turun Kalastajankadulta, ja uuden yrityksen nimeksi tuli Yhtyneet Harja- ja Sivellintehtaat.


title: Yhtyneet Harja- ja Sivellintehtaat

text: Tehtaan puurakennusten tuhouduttua talvisodan pommituksissa Kalastajankadulle rakennettiin tiilestä uudet kolmikerroksiset tehdastilat vuosina 1940–1942. Tehtaan muodostivat puutyöosasto, harja- ja sivellinosasto, hiussivellinosasto ja harjasitomo. Tuotteiden runkoaineina käytettiin haapaa, koivua ja mäntyä, harjaskuituina sianharjaksia, hevosen häntäjouhia, lehmän häntäkarvoja, oravanhäntiä ja erilaisia koti- ja ulkomaisia kasviskuituja.


title: Yhtyneet Harja- ja Sivellintehtaat

text: Harja- ja sivellintehtaan toiminta päättyi kokonaan vuonna 1971. Se työllisti 1960-luvun lopulla noin sata henkilöä. Tuotannon loputtua tiloja käytettiin Höyrylaivaosakeyhtiö Boren varastona. Vuodesta 1978 alkaen tiloissa on toiminut Turun maakuntamuseo. 2010-luvun lopulta alkaen tehdasrakennusten naapurustoon rakennetaan Linnanfältin puukerrostaloalue.